open-index/open-wikipedia-markdown huggingface dataset:
হেমকোষৰ ব্ৰেইল সংস্কৰণ

**হেমকোষৰ ব্ৰেইল সংস্কৰণ** () দৃষ্টিহীনসকলৰ বাবে ব্ৰেইল লিপিৰে প্ৰকাশ কৰি উলিওৱা এখন অসমীয়া অভিধান। ১৯১৯ চনত অসমীয়া ভাষাত এখন পূৰ্ণাংগ অভিধান প্ৰকাশ হৈছিল, নাম আছিল *[[হেমকোষ]]*। হেমকোষৰ প্ৰণেতা আছিল হেমচন্দ্ৰ বৰুৱা। তেওঁৰ মৃত্যুৰ পিছত প্ৰকাশিত অভিধানখনৰ নাম তেওঁৰ নামেৰেই *হেমকোষ* ৰখা হয়। তেতিয়াৰে পৰা এতিয়ালৈ হেমকোষৰ পোন্ধৰটা সংস্কৰণ প্ৰকাশ হৈছে। ২০২২ চনত হেমকোষৰ *ব্ৰেইল সংস্কৰণ* প্ৰকাশ কৰা হয়। দৃষ্টিহীন লোকৰ বাবে সহজে ব্যৱহাৰ কৰিব পৰাকৈ প্ৰস্তুত কৰা “হেমকোষৰ ব্ৰেইল সংস্কৰণ”ৰ আগতে, অক্সফৰ্ড ইংৰাজী অভিধানৰ বাহিৰে কোনো ভাৰতীয় ভাষাত দৃষ্টিহীনসকলৰ বাবে পূৰ্ণাংগ অভিধান প্ৰকাশ হোৱা নাছিল। দ্বিভাষিক ৰূপত ব্ৰেইল সংস্কৰণ দক্ষিণ-পূব এছিয়াত এইখনেই প্ৰথম বুলি উন্মোচনী সভাত কোৱা হৈছিল আৰু অক্সফোৰ্ডৰ পিছতে ই দ্বিতীয়খন ব্ৰেইল অভিধান।
হেমকোষৰ ব্ৰেইল সংস্কৰণত ১২০০ৰো অধিক পৃষ্ঠা আৰু এক লাখৰো অধিক শব্দ সংযোজন কৰা হৈছে। লুইচ ব্ৰেইলে ১৮২১ চনত উদ্ভাৱন কৰা ব্ৰেইল লিপিৰে অসম ৰাজ্যিক সমাজ কল্যাণ বিভাগৰ ব্ৰেইল ছপাশালত কেইবাগৰাকী ব্যক্তিৰ সহযোগ আৰু জয়ন্ত বৰুৱাৰ উদ্যোগত হেমকোষৰ ‘চতুৰ্দশ ডট ব্ৰেইল’ সংস্কৰণটো ছপা কৰি উলিওৱা হয়।

হেমকোষৰ ব্ৰেইল সংস্কৰণে ২০২৩ চনত গীনিজ বুক অৱ ৱৰ্ল্ড ৰেকৰ্ডছত স্থান লাভ কৰে।

## তথ্য সূত্ৰ

শ্ৰেণী:অভিধান
ত্ৰিভুবনেৰ প্ৰিয় মুহাম্মদ

***ত্ৰিভুবনেৰ প্ৰিয় মুহাম্মদ*** (, অৰ্থাৎ "ত্ৰিভুৱনৰ প্ৰিয় মহম্মদ") বাংলাদেশৰ জাতীয় কবি কাজী নজৰুল ইছলামৰ দ্বাৰা ৰচিত এটি‍ ইছলামিক গীত বা গজল, যিয়ে ইছলামৰ নবী মহম্মদৰ আগমনৰ আনন্দবাৰ্তা বহন কৰে। ১৯৩৫ চনত তেওঁ পৰম্পৰাগত তুৰ্কী লোকগীত **কাতিবিম**-ৰ সুৰত **ত্ৰিভুবনেৰ প্ৰিয় মুহাম্মদ** গজলটি‍ ৰচনা কৰে।   কাতি‍বিমৰ সুৰত নজৰুলৰ প্ৰথম গীত আছিল 'শুকনো পাতাৰ নূপুৰ’, যিটো গীত প্ৰথমবাৰৰ বাবে ১৯৩৩ চনত সেই যুগৰ বিখ্যাত গায়িকা বাইজী হৰিমতী দেৱীয়ে ৰেকৰ্ডিং কৰিছিল। ১৯৩৫ চনত একে সুৰত প্ৰায় তেওঁৰ ‘ত্ৰিভুৱনেৰ প্ৰিয় মহম্মদ’ নামৰ আন এটা ৰেকৰ্ডিং ওলায়, যিটো তেওঁৰ সংগীতৰ দৰেই সুন্দৰ আৰু গীতটি‍ গাইছিল তেওঁৰ শিষ্য আৰু আপোন শিল্পী আব্বাছুদ্দিন আহমদে।

## পটভূমি
‘ত্ৰিভুৱনৰ প্ৰিয় মুহাম্মদ’ গজলটিক এসময়ত আৰৱ্য শৈলীৰ সংগীত বুলি গণ্য কৰা হৈছিল। আৰু ইয়াৰ সত্যতা পৰীক্ষা কৰিবলৈ নজৰুল-গৱেষক আছাদুল হকে ষাঠিৰ দশকত গীতটোৰ উৎসৰ বিষয়ে‍ গৱেষণা আৰম্ভ কৰিছিল। বাংলাদেশৰ "দৈনিক ইত্তেফাক"ৰ পৃষ্ঠাত "সংগীতজ্ঞ নজৰুলৰ বাংলা গীতত আৰৱী সুৰৰ সফল প্ৰয়োগ" শিৰোনামেৰে তেওঁ প্ৰবন্ধ লিখিছিল। ১৯৬৫ চনত তুৰস্কৰ আংকাৰাত গৱেষক আছাদুল হকে এটা তুৰ্কী গীত শুনিছিল আৰু ‘শুকনো পাতা নূপুৰ’ গীতটোৰ সুৰৰ সৈতে তেওঁ এক অদ্ভুত সাদৃশ্য লক্ষ্য কৰিছিল। নজৰুল-কথিত আৰৱী সুৰ তেনেহ'লে ক'ত? আছাদুল গীতটিৰ পটভূমি জনাৰ বাবে লাগি থাকিল। তেওঁ চৰকাৰী কামত যেতিয়াই লেবানন বা ছিৰিয়ালৈ যায়, তেতিয়াই সুৰটি সন্ধান কৰে। এদিন এজন বৃদ্ধই তেওঁক জনালে যে‍ এইটো ছিৰিয়াৰ হাজাৰ বছৰীয়া পুৰণি সুৰ! গীতটো হ’ল, ‘বানাত ইস্কান্দাৰিয়া’ বা আলেকজেণ্ড্ৰিয়াৰ কন্যা’! যাৰ তুৰ্কী সংস্কৰণটোক ‘কাতিবিম’ বুলি কোৱা হয়। উস্কুদাৰ ভ্ৰমণৰ সময়ত এগৰাকী ছোৱালীয়ে নিজৰ কেৰাণীক লৈ লিখা এইটি এটি‍ 'কাতিবিম' গীত।

‘ত্ৰিভুৱনৰ প্ৰিয় মুহাম্মদ’ শীৰ্ষক গজলটিৰ সুৰ নজৰুলে ক’ত পালে বা কাৰ পৰা শিকিলে তাৰ কোনো স্পষ্ট ধাৰণা পাবলৈ নাই। প্ৰথম বিশ্বযুদ্ধৰ আৰম্ভণিতে ১৯১৪ চনত জাৰ্মান বাহিনীৰ বিৰুদ্ধে প্ৰশিক্ষণৰ বাবে ইৰাকলৈ পঠিওৱা বেঙ্গল ৰেজিমেণ্টৰ জোৱানসকলৰ পৰা নজৰুলে ‘কাতিবিম’ৰ সুৰটো পাইছিল। আৰু সেই সুৰতেই গীতটি‍ ৰচনা কৰিছিল।

১৯২৬ চনত কলকাতাৰ আলফ্ৰেড থিয়েটাৰলৈ‍ অনুষ্ঠান পৰিৱেশন কৰিবলৈ গৈছিল ইজিপ্তৰ নৃত্যশিল্পী ফৰিদা। সেই কথাত নজৰুল যথেষ্ট আপ্লুত হৈছিল। ইজিপ্তীয় সুৰৰ ‘মোমেৰ পুতুল মমিৰ দেশেৰ মেয়ে’ গীতটিৰ আঁৰত ফৰিদাৰ প্ৰভাৱ থকাটো অস্বাভাৱিক নহয়, কোনে ক’ব পাৰে যে তেনেকৈয়ে হয়তো ফৰিদাৰ কণ্ঠতেই কলকাতাত ‘আলেকজেণ্ড্ৰিয়াৰ কন্যা’ বা ‘কাতিবিম’ৰ সৈতে নজৰুলৰ প্ৰথম কথা-বতৰা! 
## গীতৰ কথা
ত্ৰিভুবনেৰ প্ৰিয় মুহাম্মদ এলো ৰে দুনিয়ায়। 
আয় ৰে সাগৰ আকাশ বাতাস দেখবি যদি আয়॥
ধূলিৰ ধৰা বেহেশতে আজ, জয় কৰিল দিল ৰে লাজ। 
আজকে খুশিৰ ঢল নেমেছে ধূসৰ সাহাৰায়॥
দেখ আমিনা মায়েৰ কোলে, দোলে শিশু ইসলাম দোলে। 
কচি মুখে শাহাদাতেৰ বাণী সে শোনায়॥
আজকে যত পাপী ও তাপী, সব গুনাহেৰ পেল মাফী। 
দুনিয়া হতে বে-ইনসাফী জুলুম নিল বিদায়॥
নিখিল দৰুদ পড়ে লয়ে নাম, সাল্লাল্লাহু আলায়হি ওয়া সাল্লাম। 
জীন পৰী ফেৰেশতা সালাম জানায় নবীৰ পায়॥

## তথ্য সংগ্ৰহ

শ্ৰেণী:সংগীত
আৰ কে নাৰায়ণ

**আৰ. কে. নাৰায়ণ** (; ১০ অক্টোবৰ, ১৯০৬ – ১৩ মে, ২০০১)
এজন ভাৰতীয় সাহিত্যিক আছিল। দক্ষিণ ভাৰতৰ কাল্পনিক চহৰ মালগুডিৰ পটভূমিত স্থাপন কৰা ৰচনাসমূহৰ বাবে তেওঁ বেছিকৈ পৰিচিত। তেওঁৰ সম্পূৰ্ণ নাম ৰাচিপুৰম কৃষ্ণস্বামী আয়াৰ নাৰায়ণস্বামী। ইংৰাজী ভাষাত ভাৰতীয় সাহিত্যৰ প্ৰথম যুগৰ তিনিজন পুৰোহিত ব্যক্তিৰ ভিতৰত নাৰায়ণ অন্যতম আছিল (বাকী দুজন আছিল মুল্ক ৰাজ আনন্দ আৰু ৰাজা ৰাও)। তেওঁলোকেই ভাৰতীয় ইংৰাজী সাহিত্যক পৃথিৱীত সুপৰিচিত কৰি তুলিছিল।

## জন্ম
## শৈশৱ আৰু শিক্ষা
## জীৱন আৰু কৰ্মজীৱন

## মৃত্যু
## সাহিত্য পঞ্জী

## বঁটা আৰু সন্মান
১৯৬০ চনত ‘গাইড’ উপন্যাস ৰচনা কৰাৰ বাবে আৰ. কে. নাৰায়ণক সাহিত্য অকাডেমি বঁটাৰে সন্মানিত কৰা হৈছিল। ইয়াৰ পিছত ১৯৮০ চনত তেওঁ 'ৰয়েল ছ’চাইটি অৱ লিটাৰেচাৰ'ৰ পৰা 'বেনচন মেডেল'(ইংৰাজী: Benson Medal) লাভ কৰে। তেওঁ বহুবাৰ নোবেল বঁটাৰ বাবে মনোনীত হৈছিল যদিও বঁটা লাভ কৰা নাছিল। ২০০০ চনত মৃত্যুৰ পূৰ্বে ভাৰত চৰকাৰে তেওঁক পদ্মবিভূষণেৰে সন্মানিত কৰিছিল।

শ্ৰেণী:ভাৰতৰ ব্যক্তি
শ্ৰেণী:ভাৰতীয় সাহিত্যিক
শ্ৰেণী:ইংৰাজী ভাষাৰ সাহিত্য অকাডেমি বঁটা বিজয়ী
শ্ৰেণী:মৃত ব্যক্তি

## তথ্য সূত্ৰ
ৰসী গাহেন

**ৰসী গাহেন** () হাজংসকলৰ জাতীয় কৃষ্টিৰ অন্যতম লোক-সংগীত। কৃষিকাৰ্যৰ জীৱন জীৱিকাৰ লগত এই গীত ওতপ্ৰোতভাবে জড়িত হৈ আছে। শক্তিৰ উপাসক হিচাপে শ্ৰমৰ উৎস হৈ যুগ যুগ ধৰি যিদৰে শ্ৰমজীৱিসকলৰ মাজত বিভিন্ন নৃত্য-গীতৰ প্ৰচলন হৈ চলি আহিছে, সেইদৰে হাজং জনগোষ্ঠীৰ মাজতো পৰম্পৰাগতভাবে ৰসী গাহেনৰ প্ৰচলন হৈ আহিছে। 

হাজংসকলে বিশ্বাস কৰি আহিছে যে ৰ'দ, বৰষুণ নেওচি যেতিয়া বোকা-পানীৰে লুতুৰি-পুতুৰি হৈ ৰোৱা লগাই থকাৰ সময়ত কোনো ৰোৱণীয়ে ৰসী গাহেন গায়, তেতিয়া হেনো ৰোৱণীসকলৰ মনত প্ৰাণত কৰ্মৰ প্ৰেৰণাৰ জোৱাৰ উঠে। কামত ক্ষিপ্ৰতা আৰু চকুৱে-মুখে এক অনাবিল আনন্দ ফুটি উঠে। ইয়াৰ উপৰিও হাজংসকলে বিশ্বাস কৰি আহিছে যে দেশত অনাবৃষ্টি হ'লে কোনো কবিয়ালে ‘হাৰান্দি’ত ৰসী গাহেনৰ সুৰ তুলিলে হেনো আকাশত মেঘৰ গাজনি তুলি ধাৰাসাৰে বৰষুণ নমাই আনিব পাৰিছিল। ৰসী গাহেনত শক্তি-সামৰ্থ যোগোৱাৰ লগতে দুখ-বেদনা, আনন্দ আৰু নিৰাশাৰ ছবিও দেখা যায়।
## তথ্য সংগ্ৰহ

শ্ৰেণী:লোকসাহিত্য
শ্ৰেণী:অসমৰ লোকগীত
বাৰ্তাপখিলী

**বাৰ্তাপখিলী** অসমীয়া ভাষাৰ এখন মাহেকীয়া আলোচনী৷ ভাষা, সাহিত্য, সংস্কৃতি বিষয়ৰ আৰু আঠাইশ বছৰ ধৰি প্ৰকাশ পাই অহা আলোচনীখনৰ ইণ্টাৰনেচনেল ষ্টেণ্ডাৰ্ড ছিৰিয়েল নাম্বাৰ হ’ল ISSN 2249-9865৷ 

## ইতিহাস
তামুলপুৰ জিলাৰ এঘাৰ মাইলৰ ব্ৰজেন্দ্ৰ নাথ ডেকা নামৰ যুৱক এজনে গুৱাহাটীৰ আৰ্য্য বিদ্যাপীঠ মহাবিদ্যালয়ৰ পৰা বিজ্ঞানৰ স্নাতক ডিগ্ৰী লাভ কৰাৰ পিছত সাহিত্য আলোচনী এখন উলিওৱাৰ সংকল্প লয়৷ প্ৰথমাৱস্থাত ’টেবলয়ড’ আকাৰৰ ১২/১৬ পৃষ্ঠাৰ বাতৰি কাকত দৰে আলোচনীখন প্ৰকাশ পায়৷ ইয়াৰ বাবে ডেকাই হাতত মূলধন নথকা অৱস্থাতেই লেখকৰ ঘৰে ঘৰে গৈ লেখা সংগ্ৰহ কৰি সেইবোৰ নিজে সম্পাদনা কৰি কোনোবা প্ৰেছত ছপাই প্ৰকাশৰ বাবে সাজু কৰিছিল৷ বাৰ্তাপখিলীৰ প্ৰস্তাৱনা সংখ্যা প্ৰকাশ পাইছিল ১৯৯৫ চনৰ ৭ অক্টোবৰত৷ মাহেকীয়া আলোচনী বাৰ্তাপখিলীৰ নামটো ৰাখিছিল কটন মহাবিদ্যালয়ৰ অধ্যাপক প্ৰয়াত বিমল কুমাৰ ভূঞা আৰু বৰ্তমান অসমৰ মুখ্যমন্ত্ৰী হিমন্ত বিশ্ব শৰ্মাই৷ আলোচনীখনৰ প্ৰথম সংখ্যাটো অসমৰ প্ৰাক্তন মুখ্যমন্ত্ৰী হিতেশ্বৰ শইকীয়াৰ মন্ত্ৰীসভাৰ চতুৰ্থ বৰ্ষপূৰ্তি উপলক্ষ্যত উলিওৱা হৈছিল৷ সাহিত্যিক লক্ষ্যধৰ চৌধুৰীয়ে প্ৰস্তাৱনা সংখ্যাটো উন্মোচন কৰিছিল৷ তাৰ তিনিমাহ পিছৰ পৰা অৰ্থাৎ ১৯৯৬ চনৰ পৰা আলোচনীখন ধাৰাবাহিকভাৱে প্ৰকাশ পাই আহিছে৷ পিছলৈ ২০০০ চনত সম্পাদক ডেকাই বিশাল প্ৰকাশন নামে এটি প্ৰকাশন প্ৰতিষ্ঠান গঢ় দি তাৰ পৰাই আলোচনীখন প্ৰকাশ কৰে৷ ইয়াৰ আগৰ সময়খিনিত তেওঁ বেলেগ বেলেগ প্ৰেছত ছপাই বিতৰণৰ ব্যৱস্থাও নিজেই কৰিছিল৷ ২০১২ চনত বাৰ্তাপখিলীয়ে ইণ্টাৰনেচনেল ষ্টেণ্ডাৰ্ড ছিৰিয়েল নাম্বাৰ লাভ কৰে৷
১৯৯৬ চনৰ দ্বিতীয় সংখ্যা অগ্ৰদূত কাকতৰ নকৈ সংলগ্ন অফছেট প্ৰিণ্টিঙত ছপোৱা হৈছিল৷ চিত্ৰশিল্পী পদ্ম সিংহই বেটুপাত অংকন কৰিছিল আৰু তেওঁৰ পৰামৰ্শতে আলোচনীখন দ্বৈত ৰঙৰ (By colour) কৰি পিছলৈ ২০০১ চনত চাৰিটা ৰঙৰ সমাহাৰ ঘটাই দেখনীয়াৰ কৰি শৰাইঘাট প্ৰিণ্টাৰ্চৰ ছপা কৰি আলোচনীখন উলিয়াইছিল৷ ড° যতীন মিপুন মুখ্য সম্পাদক হৈছিল আৰু তেওঁৰ মৃত্যুত খৰ্গেশ্বৰ পেগুৱে সম্পাদনাৰ দায়িত্ব লৈছিল আৰু তেতিয়াৰ পৰাই তেৱেঁই সম্পাদক হৈ আছে৷ ১৯৯৬ চনৰ পৰা এতিয়ালৈ অৰ্থাৎ ২০২২ চনৰ অক্টোবৰ মাহলৈ আলোচনীখন ধাৰাবহিকভাৱে প্ৰকাশ পাই অহাটো এটা ইতিবাচক দিশ৷

## লগতে চাওক
*অসমৰ বাতৰি কাকত আৰু আলোচনীসমূহ

## তথ্যসূত্ৰ

শ্ৰেণী:অসমীয়া আলোচনী
খেওড়া

**খেওড়া** বাংলাদেশৰ পূব-মধ্য অঞ্চলৰ এখন গাঁও। ই বাংলাদেশৰ চিটাগাং বিভাগৰ ব্ৰাহ্মণবাড়িয়া জিলাৰ কছবা উপজিলাৰ মেহাৰী ইউনিয়নৰ অন্তৰ্গত। প্ৰশাসনিকভাৱে, গাঁওখন মেহাৰী ইউনিয়নৰ ৭ আৰু ৮ নং ৱাৰ্ডত বিভক্ত। হিন্দু আধ্যাত্মিক সাধু আনন্দময়ী মাৰ জন্মস্থান হিচাপে গাঁওখন পৰিচিত।

## জনসংখ্যা
২০১১ চনৰ বাংলাদেশৰ লোকপিয়ল অনুসৰি খেওড়া গাঁৱৰ মুঠ জনসংখ্যা ৩৬৯৭ জন।

## ভৌগোলিক অৱস্থান
খেওড়া গাঁৱৰ পশ্চিমে পুৰকুইল গাঁও, দক্ষিণ-পশ্চিমে বাহাৰ আটা, দক্ষিণে বামুটিয়া আৰু বুগীৰ গাঁও, পূবে সোনাৰগাঁও আৰু দেলী গাঁও, উত্তৰ-পূবে পাতাইছাৰ গাঁও অৱস্থিত। ইয়াৰ ভিতৰত পুৰকুইল, বাহাৰ আটা আৰু বামুটীয়া গাঁওসমূহ একেটা ইউনিয়নত অৱস্থিত আনহাতে বুগীৰ, সোনাৰগাঁও, দেলী আৰু পাতাইছাৰ গাঁওসমূহ খাড়েৰা ইউনিয়নৰ অন্তৰ্গত। 

## বিশিষ্ট ব্যক্তি
* আব্দূৰ ৰহিম — বীৰ বিক্ৰম উপাধি লাভ কৰা মুক্তিযোদ্ধা
* মা আনন্দময়ী (১৮৯৬–১৯৮২) — হিন্দু আধ্যাত্মিক সাধু।

## শিক্ষানুষ্ঠান
গাঁওখনত এখন হাইস্কুল আৰু দুখন চৰকাৰী প্ৰাথমিক বিদ্যালয় আছে:
* খেওড়া আনন্দময়ী হাইস্কুল
* খেওড়া চৰকাৰী প্ৰাথমিক বিদ্যালয়
* খেওড়া পূব চৰকাৰী প্ৰাথমিক বিদ্যালয়

## আকৰ্ষণীয় স্থানসমূহ
* শ্ৰী শ্ৰী মা আনন্দময়ী আশ্ৰম
* কালিবাৰী মন্দিৰ

## লগতে চাওক
* ব্ৰাহ্মণবাৰিয়া জিলা
* কছবা উপজিলা
* মেহাৰী ইউনিয়ন

## ‌‌‌‌‍‍‍তথ্য সংগ্ৰহ

শ্ৰেণী:বাংলাদেশৰ গাঁ‌ও
শ্ৰেণী:ব্ৰাহ্মণবাড়িয়া জিলা
যশৱন্ত গড়, অৰুণাচল প্ৰদেশ

**যশৱন্ত গড়** বা **যশৱন্ত গড় ৱাৰ মেম’ৰিয়েল** হৈছে অৰুণাচল প্ৰদেশৰ ছেলা পাছত নিৰ্মিত এটি যুদ্ধ স্মাৰক। এই স্মাৰকটো ভাৰত-চীন যুদ্ধৰ সময়ত শ্বহীদ হোৱা ভাৰতীয় সেনাৰ ৰাইফলমেন  যশৱন্ত সিং ৰাৱতৰ সন্মানাৰ্থে নিৰ্মাণ কৰা হৈছে। '''
যশৱন্ত সিং ৰাৱত ভাৰতীয় সৈন্য বাহিনীৰ গাড়োৱাল ৰাইফলছৰ এজন সৈনিক আছিল যাক অৰুণাচল প্ৰদেশ, ভাৰতৰ নুৰানাঙত চীন-ভাৰত যুদ্ধৰ সময়ত প্ৰদৰ্শন কৰা বীৰত্বৰ বাবে মৰণোত্তৰভাৱে সন্মানীয় মহা বীৰ চক্ৰ প্ৰদান কৰা হৈছিল।‘যশৱন্ত গড়’ বা ‘যশৱন্ত গড় ৱাৰ মেম’ৰিয়েল’ অৰুণাচল প্ৰদেশৰ ছেলা পাছত অৱস্থিত এক বিখ্যাত পৰ্যটনস্থলী আৰু গোটেই বছৰ জুৰি বিভিন্ন ঠাইৰপৰা অলেখ ভ্ৰমণকাৰী এই ঠাইডোখৰ চাবলৈ আহে। যশৱন্ত সিঙে যুদ্ধৰ সময়ত ব্যৱহাৰ কৰা বিছনা পত্ৰ, কাপোৰ, অস্ত্ৰ, টেলিফোন আদি ইয়াত সংৰক্ষণ কৰা হৈছে।

জনশ্ৰুতি মতে, যশৱন্ত সিং ৰাৱতে চীনা সৈন্যৰ বিৰুদ্ধে যুঁজ দিয়াৰ সময়ত ছেলা নামৰ এগৰাকী পাহাৰীয়া গাভৰুৱে যশৱন্ত সিঙক বহুদূৰ বাটকুৰি বাই আহি খাদ্য আৰু পানীৰ যোগান ধৰিছিল আৰু যুঁজিবলৈ প্ৰেৰণা দিছিল। যুদ্ধত যশৱন্ত সিঙৰ মৃত্যু হয় আৰু তেওঁৰ মৃত্যুৰ কথা শুনি ছেলাই আত্মহত্যা কৰে। পাছটো ৪১৭০ মিটাৰ (১৩,৭০০ ফুট) ওখ দুয়োজনৰ মৃত্যুৰ পিছত যি ঠাইৰ পৰা যশৱন্ত সিঙে চীনা সৈন্যৰ বিৰুদ্ধে যুঁজিছিল সেই গড়টো ‘যশৱন্ত গড়’ আৰু যি ৰাস্তাৰে ছেলা অহা-যোৱা কৰিছিল সেই ৰাস্তা ছেলা পাছ নামে বিখ্যাত হৈ পৰে। 

## লগতে চাওঁক
# অৰুণাচল প্ৰদেশ
# টাৱাং জিলা
# ছেলা পাছ
# যশৱন্ত সিং ৰাৱত
# জং জলপ্ৰপাত

## তথ্যসূত্ৰ

শ্ৰেণী:ভাৰতৰ পৰ্যটনস্থলী
শ্ৰেণী:অৰুণাচল প্ৰদেশ

## তথ্যসূত্ৰ

শ্ৰেণী:ভাৰতৰ পৰ্যটনস্থলী
শ্ৰেণী:অৰুণাচল প্ৰদেশ
যশৱন্ত সিং ৰাৱত

ৰাইফলমেন **যশৱন্ত সিং ৰাৱত** (), এমভিচি (১৯ আগষ্ট ১৯৪১ - ১৭ নৱেম্বৰ ১৯৬২)  ভাৰতীয় সৈন্য বাহিনীৰ গাড়োৱাল ৰাইফলছৰ এজন সৈনিক আছিল যাক অৰুণাচল প্ৰদেশ, ভাৰতৰ নুৰানাঙত চীন-ভাৰত যুদ্ধৰ সময়ত প্ৰদৰ্শন কৰা বীৰত্বৰ বাবে মৰণোত্তৰভাৱে সন্মানীয় মহা বীৰ চক্ৰ প্ৰদান কৰা হৈছিল।

## ভাৰত-চীন যুদ্ধ

ৰাইফলমেন যশৱন্ত সিং ৰাৱতে ১৯৬২ চনৰ ১৭ নৱেম্বৰ তাৰিখে, নুৰানাঙৰ যুদ্ধৰ সময়ত,  উত্তৰ-পূব সীমান্ত সংস্থা (বৰ্তমান অৰুণাচল প্ৰদেশ)ৰ চতুৰ্থ বেটেলিয়নত, চতুৰ্থ গাড়োৱাল ৰাইফলছৰ হৈ সেৱা আগবঢ়াইছিল। সেইদিনা, চতুৰ্থ গাড়োৱাল ৰাইফলছে নিজৰ স্থানৰ পৰা পিপলছ লিবাৰেচন আৰ্মীৰ দুটা  অনুপ্ৰৱেশৰ প্ৰচেষ্ঠাক ওফৰাই পেলাবলৈ সক্ষম হৈছিল। তৃতীয় অনুপ্ৰৱেশৰ সময়ত, এটা চীনা মিডিয়াম মেচিন গান (এমএমজি) ভাৰতীয় প্ৰতিৰক্ষাৰ ওচৰলৈকে অনা হৈছিল আৰু নিৰ্দিষ্ট দূৰত্বৰ পৰা ভাৰতীয় সেনাৰ ওপৰত গুলীবৰ্ষণ কৰি থকা হৈছিল। ৰাইফলমেন যশৱন্ত সিং ৰাৱত লেন্স নায়ক ত্ৰিলোক সিং নেগী আৰু ৰাইফলমেন গোপাল সিং গুচেইনৰ সৈতে এই এমএমজিটোৰ আক্ৰমণ প্ৰতিহত কৰিবলৈ স্বেচ্ছাই আগবাঢ়ি গৈছিল।

এই প্ৰত্যাক্ৰমণৰ সময়ত তেওঁলোকে এমএমজি জব্দ কৰিবলৈ সমৰ্থ হয় যদিও উভতি অহাৰ সময়ত গুচেইন আৰু নেগীয়ে প্ৰাণ হেৰুৱায় আৰু ৰাৱত গুৰুতৰভাৱে আঘাতপ্ৰাপ্ত হয়। অৱশ্যে তেওঁ জব্দ কৰা মাৰণাস্ত্ৰটো লগত লৈ আহিবলৈ সক্ষম হয়। এই যুদ্ধৰ ফলত ৩০০ জন চীনা লোক হতাহত হয়, আনহাতে চতুৰ্থ গাড়োৱাল ৰাইফলছে দুজন লোকক হেৰুৱায় আৰু আঠজন আহত হয়।

অৱশেষত ৰাৱতৰ কোম্পানীয়ে যুদ্ধ প্ৰত্যাহাৰ কৰাৰ সিদ্ধান্ত লয়, কিন্তু ৰাৱত ৰৈ যায় আৰু ছেলা আৰু নুৰা নামৰ দুগৰাকী স্থানীয় ছোৱালীৰ সহায়ত যুঁজ অব্যাহত ৰাখে। পিছত, ছেলাক হত্যা কৰা হয় আৰু নুৰাক বন্দী কৰা হয়। ক্ৰমাৎ আগুৱাই গৈ ৰাৱতে শত্ৰুক ৭২ ঘণ্টা ধৰি আগবাঢ়িবলৈ নিদি ধৰি ৰাখিছিল যেতিয়ালৈকে চীনাসকলে এজন স্থানীয় যোগানকৰ্তাক বন্দী কৰা নাছিল। এই যোগানকৰ্তাজনে চীনাবাহিনীক কয় যে তেওঁলোকে মাত্ৰ এজন যুঁজাৰুৰ সৈতেহে যুঁজি আছে। এই কথা জানি চীনাসকলে বিধ্বংসী ৰূপ ধাৰণ কৰে আৰু ৰাৱতক উপৰ্যুপৰি আক্ৰমণ কৰে, কিন্তু ৰাৱতৰ মৃত্যুৰ সঠিক তথ্য অস্পষ্ট। কিছুমান বিৱৰণত দাবী কৰা হৈছে যে, ৰাৱতে তেওঁৰ লগত থকা অন্তিম ৰাউণ্ডৰ গোলাবাৰুদৰ দ্বাৰা নিজক গুলী কৰিছিল; আকৌ আন কিছুমানে কয় যে তেওঁক চীনাসকলে বন্দী কৰি মৃত্যুদণ্ড দিছিল। চীনা সেনাপতিজনে যুদ্ধ শেষ হোৱাৰ পিছত ৰাৱতৰ কটা মূৰ আৰু তেওঁৰ এটা পিতলৰ আবক্ষ মূৰ্তি ভাৰতলৈ ঘূৰাই দিছিল।

যি স্থানৰপৰা যুদ্ধ কৰি যশৱন্ত সিং ৰাৱতে *পিপলছ লিবাৰেচন আৰ্মী*ক প্ৰতিহত কৰিছিল, পৰাজিত হৈছিল যদিও তেওঁ দেখুওৱা সাহসিকতাৰ পৰিচায়ক ৰূপে তাত "যশৱন্ত গড়" নামেৰে এটা স্মাৰক নিৰ্মাণ কৰি তেওঁক সন্মানিত কৰা হৈছিল।  আনহাতে, মৰণোত্তৰভাৱে তেওঁক পদোন্নতি প্ৰদান কৰিও তেওঁৰ প্ৰতি সন্মান প্ৰদৰ্শন কৰা হৈছিল।

চতুৰ্থ গাড়োৱাল ৰাইফলছক পিছত যুদ্ধ সন্মান নুৰানাং বঁটা প্ৰদান কৰা হয়, ই হৈছে যুদ্ধৰ সময়ত এটা সেনা গোটক প্ৰদান কৰা একমাত্ৰ যুদ্ধ সন্মান।

## জনপ্ৰিয় মাধ্যমত
অবিনাশ ধ্যানীৰ দ্বাৰা পৰিচালিত ২০১৯ চনৰ হিন্দী চলচ্চিত্ৰ চেভেনটি টু আৱাৰচ্‌ : মাৰ্টাৰ হু নেভাৰ ডাইড, ৰাইফলমেন যশৱন্ত সিং ৰাৱতৰ কাহিনীৰ ওপৰত আধাৰিত।
## তথ্যসূত্ৰ

শ্ৰেণী:যুদ্ধ
শ্ৰেণী:স্বাধীনোত্তৰ ভাৰত
মাছুম আজিজ

**মুহাম্মদ মাছুম আজিজ** (১৯৫২ – ১৭ অক্টোবৰ ২০২২) আছিল এজন বাংলাদেশৰ মঞ্চ, চলচ্চিত্ৰ আৰু টেলিভিছন অভিনেতা। ১৯৮৫ চনৰ পৰা তেওঁ চাৰিশৰো অধিক নাটক আৰু চলচ্চিত্ৰত অভিনয় কৰিছিল। *ঘনি (২০১১)* ছবিখনত অভিনয় কৰি তেওঁ বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰিছিল আৰু ২০২২ চনত বাংলাদেশ চৰকাৰে অভিনয়ৰ ক্ষেত্ৰত আগবঢ়োৱা অৱদানৰ বাবে একুশে পদক সন্মান লাভ কৰিছিল।

## কেৰিয়াৰ
চট্টগ্ৰাম বিশ্ববিদ্যালয়ত পঢ়া-শুনা কৰি থকাৰ সময়তে আজিজে ভ্ৰাম্যমাণ থিয়েটাৰত অভিনয়ত আত্মপ্ৰকাশ কৰে। ১৯৮৫ চনত তেওঁ টেলিভিছন নাটকত আত্মপ্ৰকাশ কৰে। *ঢাকা পদাতিক* নামৰ নাট্যদল এটাত অভিনেতা-পৰিচালক উভয় হিচাপে কেইবাবছৰ ধৰি কাম কৰিছিল। তেওঁৰ শেষৰটো মঞ্চ পৰিচালনা আছিল *"সূৰ্য্য সেনৰ বিচাৰ"*।

আজিজে টেলিভিছনৰ নাটক পৰিচালকৰ এটা গোট ডাইৰেক্টৰ গিল্ডৰ উপ-সভাপতি হিচাপে কাৰ্যনিৰ্বাহ কৰিছিল।

## কৰ্ম
; চলচ্চিত্ৰসমূহ

; টেলিভিছনৰ নাটক
* *উৰে যায় বুক পক্ষী*
* *২৪ কেৰেট মেন*
* *তিন গাধা*
* *প্ৰিয় প্ৰতিপেক্ষা*
* *জোৎসা কৰেছে আড়ি*
* *[[Sakin Sarisuri|সাকিন সাৰিসুৰি]]*

## তথ্যসমূহ

## ব্যহ্যিক সংযোগ
* 

শ্ৰেণী:বাংলাদেশৰ ব্যক্তি
ভাৰতত বাঘৰ চোৰাং চিকাৰ

thumb|right|200px|চীনত বাঘৰ অংগৰ অবৈধ বজাৰ
ভাৰতত বাঘৰ চোৰাং চিকাৰে দেশখনত বাঘসমূহৰ জীয়াই থকাৰ সম্ভাৱনাৰ ওপৰত যথেষ্ট প্ৰভাৱ পেলাইছে। বৰ্তমান প্ৰায় ৩,০০০ বনৰীয়া বাঘ বৰ্তি থকাৰ বিপৰীতে বিংশ শতিকাৰ আৰম্ভণিতে এই সংখ্যা আছিল ১,০০,০০০। ব্ৰিটিছৰ শাসনকাল আৰু ভাৰতে স্বাধীনতা লাভ কৰাৰ পিছত ঔপনিবেশিক আৰু ভাৰতীয় সম্ভ্ৰান্ত শ্ৰেণীৰ লোকসকলে বাঘসমূহ হত্যা কৰাৰ ফলত বাঘৰ জনসংখ্যা হ্ৰাস পাইছিল। বাকী থকা বাঘৰ প্ৰায় ১,৭০০ টা হ'ল বংগৰ ঢেকীয়াপতীয়া বাঘ।
প্ৰজেক্ট টাইগাৰে ভাৰতত এক বৃহৎ সফলতা হিচাপে মৰ্যাদা পাইছিল যদিও এই ক্ষেত্ৰত বাঘৰ প্ৰাৰম্ভিক গণনা গুৰুতৰভাৱে ভুল আছিল বুলি জানিব পৰা হয়।

চোৰাং চিকাৰ কৰি হত্যা কৰা বাঘৰ অংগসমূহৰ অধিকাংশ চীন পায়গৈ। তাত এখন ছাল ৬.৫ মিলিয়ন টকাত বিক্ৰী কৰিব পাৰি।

কুখ্যাত চোৰাং চিকাৰী সমছাৰ চন্দই ৪৭০ খন বাঘৰ ছাল আৰু ২,১৩০ খন নাহৰফুটুকীৰ ছাল নেপাল আৰু তিব্বতৰ চাৰিজন গ্ৰাহকক বিক্ৰী কৰা বুলি স্বীকাৰ কৰিছে।

## সমছাৰ চন্দ
আলৱাৰ জিলাৰ থানাগাজী অঞ্চলৰ সমছাৰ চন্দক "দেশৰ সৰ্ববৃহৎ বন্যপ্ৰাণী বেপাৰ ছিণ্ডিকেট পৰিচালনা কৰা কিংপিন" বুলি অভিহিত কৰা হয়। তেওঁ ৪০ বছৰ ধৰি গ্ৰেপ্তাৰ নোহোৱাকৈ ব্যৱসায় কৰি আছিল। তেওঁ দিল্লীৰ চাদৰ বাজাৰৰ পৰা এই ব্যৱসায় চলাইছিল। তেওঁক "উত্তৰৰ বীৰাপ্পান" আখ্যা দিয়া হৈছিল।

২০০৫ চনত চাৰিক্ষা ব্যঘ্ৰ সংৰক্ষিত অঞ্চলৰ বাঘৰ সমস্ত জনসংখ্যা বিলুপ্ত কৰাৰ বাবে তেওঁক দোষী সাব্যস্ত কৰা হয়। 

১৯৯১ চনত ৰাজস্থানৰ চাৱাই মাধপুৰ চহৰত গ্ৰেপ্তাৰ কৰা এটা দলে স্বীকাৰ কৰে যে তেওঁলোকে মাত্ৰ দুবছৰত তেওঁৰ বাবে ১৫ৰ পৰা ১৮টা বাঘৰ চোৰাং চিকাৰ কৰিছিল। 
২০০৫ চনৰ জানুৱাৰী মাহত পেটেল নগৰ চণ্ডৰ গুদামৰ ওপৰত কৰা এক আক্ৰমণত দুখন বাঘৰ ছাল, ২৮খন নাহৰফুটুকীৰ ছাল, ৩ কিলো বাঘৰ নখ, ১০ কিলো বাঘৰ থুঁতৰিৰ হাড় আৰু ৬০ কিলো নাহৰফুটুকী বাঘ আৰু বাঘৰ হাতোঁৰা পোৱা যায়। ১৯৮৮ চনত আৰক্ষীয়ে তেওঁৰ পৰা ২৫,৮০০ খন সাপৰ ছাল জব্দ কৰিছিল।
সমছাৰ চন্দৰ পত্নী ৰাণী আৰু পুত্ৰ আকাশকো বন্যপ্ৰাণী সৰবৰাহ কৰাৰ বাবে আটক কৰা হৈছে।

## তথ্য সংগ্ৰহ

শ্ৰেণী:চিকাৰ
মৃগয়া

[link=//upload.wikimedia.org/wikipedia/commons/thumb/7/7a/Valltorta_%28escena_de_caza%29.png/220px-Valltorta_%28escena_de_caza%29.png|thumb|স্পেইনৰ মৃগয়াৰ [নৱপ্ৰস্তৰ যুগ|নৱ-প্ৰস্তৰ কালৰ চিত্ৰ]]
link=//upload.wikimedia.org/wikipedia/commons/thumb/4/4e/Bardo_Diane_chasseresse.jpg/220px-Bardo_Diane_chasseresse.jpg|thumb|দেৱী ডায়েনাৰ চিকাৰক চিত্ৰিত কৰা ৰোমান মোজাইক

**মৃগয়া** বা **মৃগ চিকাৰ** (পহু চিকাৰ) () হ'ল মাংস আৰু ক্ৰীড়াৰ বাবে কৰা হৰিণ বা মৃগৰ চিকাৰ। ই এনে এক কাৰ্য্য যি দহ হাজাৰ বছৰ পুৰণি। ভেনিছন অৰ্থাৎ হৰিণৰ মাংস হ'ল প্ৰাণী প্ৰ'টিনৰ এক পুষ্টিকৰ আৰু প্ৰাকৃতিক খাদ্য উৎস আৰু ইয়াক মৃগয়াৰ দ্বাৰা লাভ কৰিব পৰা যায়। বিশ্বত বিভিন্ন প্ৰকাৰৰ মৃগ আছে যিবোৰ মাংসৰ বাবে চিকাৰ কৰা হয়। ক্ৰীড়াৰ বাবে প্ৰায়ে চিকাৰীয়ে সৰ্ববৃহৎ আৰু সৰ্বাধিক শিংৰ হৰিণক হত্যা কৰিবলৈ চেষ্টা কৰে। শিঙৰ দুটা ভিন্ন শ্ৰেণী আছে: সাধাৰণ আৰু অস্বাভাৱিক। তেওঁলোকে শিঙৰ দৈৰ্ঘ্য, ভৰ আদি জোখে। তেওঁলোকে নম্বৰ লাভৰ বাবে এই সকলোবোৰ মান যোগ কৰে। এই নম্বৰটো হ'ল কৰ্তনৰ অবিহনে লাভ কৰা নম্বৰ (score without deductions)। যেতিয়া এটা শিঙৰ দৈৰ্ঘ্য বিপৰীত শিঙৰ সমান নহয়, তেতিয়া নম্বৰ হ্ৰাস কৰা হয়। এই নম্বৰটো হ'ল কৰ্তনৰ পিছত নম্বৰ (deducted score)।

হৰিণৰ চিকাৰ হৈছে বহুতো অঞ্চলত এক নিয়ন্ত্ৰিত কাৰ্যকলাপ। আমেৰিকা যুক্তৰাষ্ট্ৰত মৎস্য আৰু বন্যপ্ৰাণী বিভাগ (DFW) বা প্ৰাকৃতিক সম্পদ বিভাগ (DNR) ৰ দৰে ৰাজ্যিক চৰকাৰী সংস্থাসমূহে এই নিয়মাৱলীসমূহ পৰ্যবেক্ষণ কৰে। ব্ৰিটেইনত চিকাৰ কৰিবলৈ .243 কেলিবাৰতকৈ (6mm) সৰু ব'ৰৰ ব'ৰ্ড বা ৰাইফল ব্যৱহাৰ কৰাটো অবৈধ।

## নিউজিলেণ্ড
নিউজিলেণ্ডত ১০ প্ৰজাতিৰ মৃগ স্থাপন কৰা হৈছে। ১৮৫০ৰ দশকৰ পৰা, ৰঙা মৃগ, তাৰ পিছত ফাল্ল', শৰপহু, ৱপিটি, ছিকা, ৰুছা, আৰু হোৱাইটটেল প্ৰজাতিৰ পহু মুকলি কৰা হয়। অৱশ্যে এক্সিছ আৰু মুছ প্ৰজাতিয়ে বৃদ্ধি লাভ কৰাত ব্যৰ্থ হয় আৰু বিলুপ্ত হৈ যায়। পহুৰ জনসংখ্যা নিয়ন্ত্ৰণ কৰিবলৈ প্ৰাকৃতিক চিকাৰীৰ অভাৱত থলুৱা উদ্ভিদত পৰা ইয়াৰ প্ৰভাৱৰ বাবে ইহঁতক একপ্ৰকাৰ প্ৰদূষক হিচাপে গণ্য কৰা হৈছিল। ১৯৫০ৰ দশকৰ পৰা, চৰকাৰে পহুৰ জনসংখ্যা হ্ৰাস কৰিবলৈ পেছাদাৰী চিকাৰী নিয়োগ কৰিছিল। নিউজিলেণ্ডৰ Deerstalkers' Association-এ ৰাষ্ট্ৰীয় পৰ্যায়ত কৰা আয়োজন আৰু প্ৰচাৰৰ বাবে মৃগয়া বা পহু চিকাৰ এতিয়া এক মনোৰঞ্জনমূলক কাৰ্য্য।

## অষ্ট্ৰেলিয়া
অষ্ট্ৰেলিয়াত ছয় প্ৰজাতিৰ পহু চিকাৰৰ বাবে উপলব্ধ। এইসমূহ হ'ল ফাল্ল', ৰঙা পহু, শৰপহু, ৰুছা, চিতাল আৰু হগ ডিয়াৰ।

## তথ্য সংগ্ৰহ

## বাহ্যিক সংযোগ

শ্ৰেণী:চিকাৰ
জেলেপী

**জেলেপী** বা স্থানভেদে **জিলাপী** বা **জেলেবি** এবিধ মিঠা খাদ্য৷ এটা ফাৰ্চী শব্দ “জলব’’ৰ পৰা জেলেপী নামটোৰ সৃষ্টি হৈছে৷ ’জলব’ শব্দৰ অৰ্থ ঘূৰণীয়াকৈ পাক খাই যোৱা ভাৰতত বিশেষকৈ পূজা বা আন উৎসৱ পাৰ্বনত জেলেপীৰ প্ৰচলন হোৱা দেখা যায়৷ ই বৰ্তমান আমাৰ সমাজত এক পৰম্পৰাগত মিঠাই হিচাপে পৰিগণিত হৈ পৰিছে৷
## ইতিহাস
মিঠা খাদ্যত জেলেপীৰ ব্যৱহাৰ অতি প্ৰাচীন৷ ইৰানত ৰমজান মাহৰ ইফতাৰৰ সময়ত এইবিধ মিঠাই খোৱা হৈছিল৷ দশম শতিকাত ইবন ছায়াৰ আল-ৱাৰৰাকৰ আৰবী ভাষাত লিখা কিতাব-আল-তাবিখ গ্ৰন্থত “জালাবিয়া’’ নামে এক মিঠা খাদ্যৰ কথা উল্লেখ আছে৷ ত্ৰয়োদশ শতিকাত পাৰ্চিয়াত মুহাম্মদ বিন হাছান আল-বাগদাদীৰ এখন খাদ্য সম্বন্ধীয় গ্ৰন্থতো একে ধৰণৰ খাদ্য উল্লেখ আছে৷ বাণিজ্যিক কাৰণত ভাৰত আৰু ইৰানৰ সম্পৰ্কৰ ফলতে এইবিধ মিঠাইৰ ভাৰতলৈ আগমন হয় আৰু জেলেপী বা জেলেবি নামেৰে জনাজাত হয়৷ পঞ্চদশ শতিকাত ভাৰতৰ আনন্দোৎসৱ বা পূজা আদিত ব্যৱহৃত খাদ্য হৈ পৰে এই জেলেপী৷ ১৪৫০ চনত ৰচনা কৰা প্ৰিয়মকৰ্ণৰ্পকথা কিতাপত জেলেপী খোৱাৰ কথা বৰ্ণনা কৰা আছে৷ ষোড়শ শতিকাৰ কিতাপ ভোজনা কুতুহালা নামে খাদ্য প্ৰস্তুতকৰণ সম্বন্ধীয় কিতাপত জেলেপীৰ প্ৰস্তুত বিধি লিখা আছে৷ তদুপৰি, সংস্কৃত গ্ৰন্থ “গুন্যগুণবোধিনী’’তো জেলেপীৰ ৰন্ধন পদ্ধতিৰ বিষয়ে উল্লেখ কৰা আছে৷
## জেলেপীৰ প্ৰকাৰ
আকাৰ, ৰং আৰু উপকৰণৰ সামান্য তাৰতম্যলৈ লক্ষ্য কৰি জেলেপীৰ কেইটামান বেলেগ বেলেগ ৰূপ দেখা যায়; যেনে, ইমাৰতি বা আমৃতি, ঝংগিৰি, জালেবা, পনীৰ জেলেপী, চানা জেলেপী, মাৱা জলেবি আদি৷
## প্ৰস্তুত বিধি
জেলেপীত সাধাৰণতে পাঁচটা পাক থাকে৷ এই পাঁচটা পাকক মানুহৰ জটিল মানসিকতাৰ লগত তুলনা কৰা হয় বুলি কোৱা হয়৷ আনহাতে আৰৱ দেশত প্ৰচলিত ধাৰণামতে দীঘলকৈ তৈয়াৰ কৰিলে সহজে ভাঙি যাব বুলি পাক খুৱাই সৰু কৰি তৈয়াৰ কৰা হয়৷ অসমতো লোককথাত “জেলেপীৰ পাক’’ বুলি এটা খণ্ডবাক্যৰ প্ৰচলন আছে৷ ই নেতিবাচক ভাৱে ব্যৱহৃত হয়৷ কোনো লোকে আচল কথা পোনে পোনে নকৈ পাকে-প্ৰকাৰে ক’লে “জেলেপীৰ পাক লগাই কোৱা বুলি কোৱা শুনা যায়৷
পাঁচটা পাক থকা এই জেলেপী ময়দাৰে তৈয়াৰ কৰা হয়৷ তেল বা ঘিউত ৰঙচুৱাকৈ ভাজি ঘনকৈ পগাই থোৱা চেনিৰ গৰম ৰসত ডুবাই ৰসাল কৰি কোৱাৰ উপযোগী কৰি তোলা হয়৷  ময়দা দুঘণ্টামান আগতেই পানীৰে লেপথেপীয়া কৰি সানি থৈ পিছত কাপোৰত টোপোলা বান্ধি এটা সৰু ফুটাৰে একেৰাহে ৰছী এডাল পাক খুৱাই পেলোৱাৰ দৰে গৰম তেলত পেলাই ভজা হয়৷ ভজা হ’লেই চেনিৰ ৰসত কিছুপৰ ডুবাই তুলি অনা হয়৷ কোনো কোনো লোকে চাউল আৰু বাকলি নথকা মাটিদাইল বা ৰহৰ দাইলৰ গুড়ি আৰু প্ৰকাৰভেদে পনীৰ, মাৱা, চানা আদিও ব্যৱহাৰ কৰে৷

## তথ্য সূত্ৰ

শ্ৰেণী:ভাৰতীয় খাদ্য
শ্ৰেণী:মিঠাই
কৃতি চেট্টী

**কৃতি চেট্টী** (; জন্ম ২১ ছেপ্টেম্বৰ ২০০৩) হৈছে এগৰাকী ভাৰতীয় চলচ্চিত্ৰ অভিনেত্ৰী৷ তেওঁ সাধাৰণতে তেলেগু ভাষাৰ চলচ্চিত্ৰত অভিনয় কৰে। ব্যৱসায়িকভাৱে সফল ছবি *[[:en:Uppena|উপেনা]]* (২০২১) -ৰ জৰিয়তে তেওঁ চলচ্চিত্ৰ জগতত আত্মপ্ৰকাশ কৰিছিল৷

## প্ৰাৰম্ভিক জীৱন
২০০৩ চনৰ ২১ ছেপ্টেম্বৰত মুম্বাইত কৃতি চেট্টীৰ জন্ম হয়, কৰ্ণাটকৰ মঙ্গালৰৰ পৰা অহা এক টুলু পৰিয়ালত৷ তেওঁৰ পিতৃ এগৰাকী ব্যৱসায়ী আৰু মাতৃ ফেশ্বন ডিজাইনাৰ। তেওঁৰ এগৰাকী ভাই আৰু এগৰাকী ভনী আছে৷ মুম্বাইত ডাঙৰ-দীঘল হোৱা কৃতিয়ে ২০২১ চনৰ ফেব্ৰুৱাৰী মাহলৈকে মনোবিজ্ঞান বিষয়ত অধ্যয়ন কৰি আছিল৷ পঢ়ি থকাৰ সময়ছোৱাত তেওঁ বাণিজ্যিক বিজ্ঞাপনত কাম কৰিছিল।

চেট্টীয়ে তেওঁৰ মাতৃভাষা টুলু , হিন্দী আৰু ইংৰাজী ক’ব পাৰে। তেওঁ তেলেগু ভাষা ক’বলৈ শিকাৰ লগতে চলচ্চিত্ৰ কৰ্মজীৱনৰ বাবে তামিল ভাষা শিকিছে।

## ফিল্ম’গ্ৰাফী

## তথ্যসূত্ৰ

## বাহ্যিক সংযোগ
*
*

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতৰ ব্যক্তি
শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:মুম্বাইৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ভাৰতত বনাঞ্চল ধ্বংস

[thumb|[অৰুণাচল প্ৰদেশত বনাঞ্চল ধ্বংস।]]
**ভাৰতত বনাঞ্চল ধ্বংসৰ** অৰ্থ হৈছে ভাৰতৰ প্ৰধান বনাঞ্চলসমূহৰ ব্যাপক ধ্বংসকাৰ্য। মূলতঃ কৃষক, পশুপাম, কাঠকটিয়া আৰু কৃষিৰ সৈতে জড়িত ব্যক্তিগত ব্যৱসায় খণ্ড আদিৰ দ্বাৰা পৰিৱেশৰ এনে অৱনতি সংঘটিত হয়। ২০০৯ চনত, বনাঞ্চল ধ্বংসৰ পৰিমাণত ভাৰত বিশ্বৰ দশম স্থানত আছিল, য'ত বিশ্বব্যাপী বাৰ্ষিক বনাঞ্চল ধ্বংসৰ পৰিমাণ আছিল প্ৰতি বছৰে আনুমানিক ১৩.৭ নিযুত হেক্টৰ।

## ইতিহাস
কৃষিৰ বিকাশৰ লগে লগে বনাঞ্চল ধ্বংসৰ সূচনা হয়। কিন্তু ঊনবিংশ শতিকাত ইংৰাজৰ বাণিজ্যিক কাৰ্যকলাপে কেৰালা, তামিলনাডু আৰু কৰ্ণাটকৰ পৰ্বতীয় অঞ্চলসমূহৰ বনাঞ্চলক ধ্বংস কৰাৰ লগে লগে বিনাশৰ পৰিমাণ বৃদ্ধি পায়। গংগা নদীৰ উপত্যকাসমূহত কৃষিৰ বাবে প্ৰায় সম্পূৰ্ণৰূপে বনাঞ্চল ধ্বংস কৰা হৈছে।

## বিভিন্ন দিশসমূহ
বনাঞ্চল ধ্বংসৰ বিভিন্ন কাৰণৰ ভিতৰত ঔপনিৱেশিকীকৰণ, কৃষি সম্প্ৰসাৰণ, খৰি আৰু কাঠৰ সংগ্ৰহ আদিকে জগৰীয়া কৰা হয়। হিমালয়ত পথ বিস্তাৰ কৰাৰ বাবে আৰু নতুন পথ নিৰ্মাণৰ বাবে অনিয়ন্ত্ৰিতভাৱে খনন যন্ত্ৰৰ ব্যৱহাৰৰ ফলত বনাঞ্চলৰ বিশাল অঞ্চল সম্পূৰ্ণৰূপে ধ্বংস কৰা হৈছে। সমগ্ৰ দেশতে ঔপনিবেশিকীকৰণৰ বাবে গছবোৰ ইন্ধনৰ প্ৰাথমিক উৎস হিচাপে কাটি দিয়া হৈছে। এই গছসমূহ ৰন্ধনকাৰ্য আৰু অন্যান্য দৈনন্দিন প্ৰয়োজনীয়তাৰ বাবে ব্যৱহাৰ কৰা হয়।

## ফলাফল
বনাঞ্চল ধ্বংসৰ ফলত বাদুলীকে ধৰি বিভিন্ন বন্যপ্ৰাণী আৰু পক্ষী আদিৰ জীৱন ক্ষতিগ্ৰস্ত হৈছে। বনাঞ্চল ধ্বংসৰ বাবে বিভিন্ন পক্ষী যেনে ঘৰচিৰিকা, কপৌ আৰু কাউৰী আদিৰ সংখ্যা কমি আহিছে। বনাঞ্চল ধ্বংসৰ বাবে ভাৰতৰ চহৰ আৰু গাঁওসমূহত পানীৰ সমস্যাৰ সৃষ্টি হৈছে।

## তথ্য সংগ্ৰহ

শ্ৰেণী:ভাৰতৰ পৰিৱেশৰ সমস্যা
ৰাষ্ট্ৰীয় প্ৰতিজ্ঞা (ভাৰত)

**ৰাষ্ট্ৰীয় প্ৰতিজ্ঞা** হৈছে ভাৰত গণৰাজ্যৰ প্ৰতি নিষ্ঠা আৰু আনুগত্যৰ শপত। ইয়াক সাধাৰণতে ভাৰতীয়সকলে ৰাজহুৱা অনুষ্ঠানত, বিশেষকৈ বিদ্যালয়ত, আৰু স্বাধীনতা দিৱস আৰু গণৰাজ্য দিৱস উদযাপনৰ সময়ত একগোটভাৱে লোৱা হয়। ইয়াক সাধাৰণতে বিদ্যালয়ৰ পাঠ্যপুথি আৰু কেলেণ্ডাৰৰ উদ্বোধনী পৃষ্ঠাত প্ৰিণ্ট কৰা হয়। ভাৰতীয় বিদ্যালয়ৰ অধিকাংশ বিদ্যালয়ৰ প্ৰাতঃ সভাত এই প্ৰতিজ্ঞা পাঠ কৰা হয়। অৱশ্যে, এই প্ৰতিজ্ঞা ভাৰতীয় সংবিধানৰ অংশ নহয়।

## উৎপত্তি
এই প্ৰতিজ্ঞাটো প্ৰথমে ১৯৬২ চনত তেলেগু ভাষাত লেখক পিডিমাৰি ভেংকট সুবা ৰাওৰ দ্বাৰা ৰচিত হৈছিল। ১৯৬৩ চনত ৱিশাখাপট্টনমৰ এখন বিদ্যালয়ত প্ৰথমবাৰৰ বাবে ইয়াক পঢ়া হৈছিল আৰু পৰৱৰ্তী সময়ত বিভিন্ন আঞ্চলিক ভাষালৈ অনুবাদ কৰা হৈছিল।

## তেলুগুৰ পৰা ইংৰাজী অনুবাদ

## অসমীয়া অনুবাদ

## তথ্য উৎস
গোস্বামী

**গোস্বামী** () এক ভাৰতীয় উপাধি।
## বিখ্যাত গোস্বামী
* মামণি ৰয়ছম গোস্বামী
* হেমচন্দ্ৰ গোস্বামী
* জিতেন্দ্ৰনাথ গোস্বামী
* ত্ৰৈলোক্য নাথ গোস্বামী
* শৰৎচন্দ্ৰ গোস্বামী
* মুকুলচন্দ্ৰ গোস্বামী
* নিশিতা গোস্বামী
* মলয়া গোস্বামী
* যতীন্দ্ৰনাথ গোস্বামী
* দীনেশ চন্দ্ৰ গোস্বামী
* নিপন গোস্বামী
* মনোৰঞ্জন গোস্বামী
* চন্দনা গোস্বামী
* উপেন্দ্ৰনাথ গোস্বামী

শ্ৰেণী:উপাধি
ঋষি চুনাক

**ঋষি চুনাক** (; জন্মঃ ১২ মে' ১৯৮০) এগৰাকী ব্ৰিটিছ ৰাজনীতিবিদ। তেওঁ ২৫ অক্টোবৰ ২০২২ৰ পৰা ব্ৰিটেইনৰ প্ৰধানমন্ত্ৰী আৰু ২৪ অক্টোবৰ ২০২০২২ৰ পিছত সংৰক্ষণবাদী দলৰ নেতা হিচাপে কাৰ্যনিৰ্বাহ কৰিছে। চুনাক ২০২০ চনৰ পৰা ২০২২ চনলৈ বিত্ত বিভাগৰ চেন্সেলৰ আৰু ২০১৯ চনৰ পৰা ২০২০ চনলৈ তেজৰ মুখ্য সচিব হিচাপে কাৰ্যনিৰ্বাহ কৰিছিল আৰু ২০১৫ চনৰ পৰা তেওঁ ৰিচমণ্ড (য়ৰ্ক) ৰ পৰা সংসদীয় সদস্য হিচাপে কাৰ্যনিৰ্ভৰশীল।

চুনাক ১৯৬০ৰ দশকত পূব আফ্ৰিকাৰ পৰা ব্ৰিটেইনলৈ প্ৰব্ৰজন কৰা ভাৰতীয় বংশৰ পিতৃ- মাতৃৰ গৰ্ভত ছাউথ এম্পটনত জন্মগ্ৰহণ কৰিছিল। তেওঁ উইনচেষ্টাৰ কলেজত শিক্ষা গ্ৰহণ কৰিছিল, অক্সফ'ৰ্ডৰ লিংকন কলেজত দৰ্শন, ৰাজনীতি আৰু অৰ্থনীতি (ইপিপি) অধ্যয়ন কৰিছিল আৰু ষ্টেনফ'ৰ্ট বিশ্ববিদ্যালয়ৰ পৰা ফুলব্ৰাইট স্কলাৰ হিচাপে এম.বি.এ ডিগ্ৰী লাভ কৰিছিল। ষ্টেনফ'ৰ্ডত থাকোতেই তেওঁ তেওঁৰ ভৱিষ্যত পত্নী অক্ষতা মৰ্টি, ভাৰতীয় বিলিয়নাৰ এন আৰ নাৰায়ণ মৰ্টিৰ কন্যাক লগ পায়। চুনাক আৰু তেওঁৰ পত্নী ব্ৰিটেইনৰ ২২২তম ধনী ব্যক্তি আছিল, ২০২২ চনলৈ মুঠ সম্পত্তি আছিল ৭৩০ মিলিয়ন পাউণ্ড। স্নাতক ডিগ্ৰী লাভ কৰাৰ পিছত, চুনাকে গ'ল্ডেন ছেক্সত কাম কৰিছিল আৰু পিছত হেডজ ফাণ্ড ফাৰ্ম The Children's Investment Fund Management আৰু Theleme Partnersত অংশীদাৰ হিচাপে কাম কৰিছিল।

২০১৫ চনৰ সাধাৰণ নিৰ্বাচনত উইলিয়াম হেগৰ পদত উত্তৰ য়ৰ্কশ্বিৰ ৰিচমণ্ডৰ পৰা চুনাক সদনলৈ নিৰ্বাচিত হয়। ২০১৬ চনত ইউৰোপীয় সংঘৰ সদস্যতা সম্পৰ্কীয় референдумত চুনাকে ব্ৰেক্সিক সমৰ্থন কৰিছিল। ২০১৮ চনৰ ৰিচফুলত তেখেতে টেৰেছা মে'ৰ দ্বিতীয় চৰকাৰলৈ স্থানীয় চৰকাৰৰ সংসদীয় উপ-ৰাজ্য সচিব হিচাপে নিযুক্তি লাভ কৰে। তেওঁ মে'ৰ ব্ৰেক্সট প্ৰত্যাহাৰ চুক্তিৰ সপক্ষে ৩ বাৰ ভোট দিয়ে। মে'ৰ পদত্যাগ কৰাৰ পিছত, চুনাকে বৰিছ জনছনৰ সংৰক্ষণবাদী নেতা হ'বলৈ প্ৰচাৰ অভিযানত সমৰ্থন কৰিছিল। জনছন প্ৰধানমন্ত্ৰীৰ পদত অধিষ্ঠিত হোৱাৰ পাছত সুনাকক তেজপুৰাৰ মুখ্য সচিব হিচাপে নিযুক্তি দিয়া হয়। ফেব্ৰুৱাৰী ২০২০ত কেবিনেট ৰিচফুলত জাভিদৰ পদত্যাগ হোৱাৰ পিছত চুনাকক ছাজিদ জাভিদৰ ঠাইত আৰ্থিক বিভাগৰ চেন্সেলৰ হিচাপে নিযুক্ত কৰে। চেন্সেলৰ হিচাপে, চুনাক ক'ভিড-১৯ মহামাৰীৰ বাবে চৰকাৰৰ বিত্তীয় প্ৰতিক্ৰিয়া আৰু ইয়াৰ অৰ্থনৈতিক প্ৰভাৱৰ ক্ষেত্ৰত প্ৰসিদ্ধ আছিল, যাৰ ভিতৰত আছিল ক'ৰ'নাছ নিয়োগ ৰক্ষণাবেক্ষণ আৰু Eat out Help out আঁচনি। তেওঁ ২০২২ চনৰ জুলাইত চেন্সেলৰ পদৰ পৰা পদত্যাগ কৰে আৰু তাৰ পিছত চৰকাৰৰ সংকটত জনছনে পদত্যাগ কৰে। চুনাকে জ'নছনক স্থানান্তৰ কৰিবলৈ সংৰক্ষণবাদী দলৰ নেতৃত্ব নিৰ্বাচনত প্ৰতিদ্বন্দ্বিতা কৰে আৰু সদস্যসকলৰ ভোটত লিজ ট্ৰাছক পৰাস্ত কৰে। 

আন এটা চৰকাৰৰ সংকটত ট্ৰাছ পদত্যাগ কৰাৰ পিছত, তেওঁ বিনা প্ৰতিদ্বন্দ্বিতাৰে সংৰক্ষণবাদী দলৰ নেতা হিচাপে নিৰ্বাচিত কৰা হয়। তেওঁ ২০২২ চনৰ ২৫ অক্টোবৰত প্ৰধানমন্ত্ৰী হিচাপে নিযুক্তি লাভ কৰে আৰু এই পদত অধিষ্ঠিত হোৱা প্ৰথম ব্ৰিটিছ এছিয়ান আৰু হিন্দু হিচাপে পৰিগণিত হয়।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় মূলৰ ব্যক্তি
শ্ৰেণী:যুক্তৰাজ্যৰ ব্যক্তি
শ্ৰেণী:ৰাজনীতিবিদ
শ্ৰেণী:যুক্তৰাজ্যৰ প্ৰধানমন্ত্ৰী
বচন (ব্যাকৰণ)

**বচন** () শব্দৰ সাধাৰণ অৰ্থ কথা, উক্তি বা বক্তব্য। বচনৰ ইংৰাজী প্ৰতিশব্দ হ'ল 'number'। ব্যাকৰণত এই শব্দটো বিশেষ অৰ্থত প্ৰয়োগ হয়। বচন শব্দই ভাষাৰ আলোচনাত পদে বুজোৱা সংখ্যা বা পৰিমাণ বুজায়। যেনে :-

* **তুমি** খেলি আছা। **মই** পঢ়িছোঁ।

* **সি** নাচিছে। **বদনে** দেখোন হাঁহিছে।

এই বাক্য কেইটাৰ **তুমি, মই, সি আৰু বদন -** এই প্ৰত্যেকটো পদে এজন ব্যক্তিক বুজাইছে। সেইদৰে, 

* মোৰ **কিতাপখন** পঢ়া হ'ল। **মানুহজন** এতিয়াও আহি নাপালে।
* কাম কৰোঁতে **চোলাটো** লেতেৰা হ'ল।

এই বাক্যকেইটাৰ **কিতাপখন, মানুহজন, চোলাটো** পদে কেৱল এটা বস্তু বা এজন ব্যক্তিক বুজাইছে।

এনেকৈ, কোনো বাক্যত **পদে এটাক বুজালে একবচন বোলে।** ওপৰত পোৱা **তুমি, মই, সি, বদন আৰু কিতাপখন, মানুহজন, চোলাটো** একোটাহঁত **একবচনৰ পদ।**

ঠিক তেনেদৰে তলৰ বাক্যকেইটালৈ মন কৰা হ'ল -

* **আমাৰ** দেউতা ফুৰিবলৈ ওলাই গৈছে।
* **তোমালোকে** কি খেলিবলৈ ভাল পোৱা? 
* ৰ'দত দিয়া **কাপোৰবোৰ** শুকাল।
* **গৰুবিলাক** পথাৰত চৰি আছে।

ইয়াত, **আমাৰ** পদে কেৱল মোক বুজোৱা নাই; মোৰ সহোদৰ ভাই ককাই আৰু বাই ভনী সকলোকে একেলগে বুজাইছে।

* **তোমালোকে** মানে তোমাক আৰু তোমাৰ লগৰবোৰক বুজাইছে।
* **কাপোৰবোৰ, -** কাপোৰ এখন নহয়, একাধিক, বহুত।
* **গৰুবিলাক** মানেও বহুত গৰু।

এনেকৈ, **একাধিক সংখ্যা বা পৰিমাণ বুজোৱা পদবোৰ বহুবচনৰ পদ;** অৰ্থাৎ **আমাৰ, তোমালোকে, কাপোৰবোৰ** আৰু **গৰুবিলাক** পদৰ বহুবচন হৈছে।

আকৌ, তলৰ বাক্যকেইটালৈ মন কৰা হ'ল -

* আজি আমাৰ ঘৰলৈ **মানুহ** আহিব।
* **শিক্ষকে ছাত্ৰক** পঢ়ায়।
* গ্ৰন্থমেলাত কি **কিতাপ** কিনিলা?

ইয়াত প্ৰথম বাক্যত, আমাৰ ঘৰলৈ **মানুহ** কিমান আহে পদটোৰ পৰা জানিবৰ উপায় নাই; **মানুহ** এজনো আহিব পাৰে, বেছিও আহিব পাৰে।

দ্বিতীয় বাক্যত, **শিক্ষকে ছাত্ৰক** পঢ়ায় বোলোঁতে **শিক্ষক** আৰু **ছাত্ৰ** এজন এজনো হ'ব পাৰে, বেছিও হ'ব পাৰে। সেইদৰে, তৃতীয় বাক্যত, কিতাপ পদটোৰ পৰাও কিতাপ প্ৰকৃততে এখন নে এখনতকৈ বেছি তাৰ সংখ্যা জনা নাযায়।

এনেকৈ, ব্যক্তি, প্ৰাণী, বা বস্তুৰ **সংখ্যা বা পৰিমাণৰ কোনো স্পষ্ট ধাৰণা দিব নোৱাৰে।** সেইবাবে **বচনহীন বা বচন নিৰপেক্ষ** পদ।

পৃথিৱীৰ সৰহ সংখ্যক ভাষাতে একবচন আৰু বহুবচন পোৱা যায়। কিছুমান ভাষাত দুটাক একেলগে বুজোৱা **দ্বিবচন** এটাও আছে। **সংস্কৃত ভাষাত একবচন, দ্বিবচন আৰু বহুবচন - এই তিনিটাকৈ বচন আছে।** অসমীয়া, হিন্দী, বাংলা আদি ভাষাবোৰ সংস্কৃতৰ পৰাই ওলাইছে যদিও, এই ভাষাবোৰত দ্বিবচনৰ ৰূপ নাই। অসমীয়াত দুটা একেলগে বুজোৱা শব্দৰ প্ৰয়োগ কৰি দ্বিবচনৰ অৰ্থ প্ৰকাশ কৰা হয়।

## তথ্যসূত্ৰ

শ্ৰেণী:ব্যাকৰণ
শ্ৰেণী:অসমীয়া ব্যাকৰণ
বডী শ্বেমিং

**বডী শ্বেমিং** বা **শৰীৰৰ উপহাস** () হৈছে কাৰোবাক শাৰীৰিক বৈশিষ্ট্যৰ বাবে অপমান আৰু সমালোচনাৰ বলি সজা কাৰ্য। বডী শ্বেমিঙৰ পৰিসৰ বহল। এই পৰিসৰৰ ভিতৰত চৰ্বিৰ বাবে কৰা উপহাস, পাতল শৰীৰ, সৰু স্তন, উচ্চতা, নোম বা তাৰ অভাৱ, চাল-চুলিৰ ৰং, শৰীৰৰ আকৃতি, পেশীবহুলতা (বা ইয়াৰ অভাৱ), লিংগৰ আকাৰ বা স্তনৰ আকাৰ, মুখৰ বৈশিষ্ট্য আদিৰ উপৰিও বহল অৰ্থত ট্যেটু আৰু বিন্ধা বা যিকোনো ৰোগৰ বাবে শৰীৰত থকা যিকোনো চিন বা দাগ আদিক কৰা উপহাসো অন্তৰ্ভুক্ত হৈ থাকিব পাৰে।

শিশুৰ মনস্তত্ত্ব প্ৰকাশ মূলক বিভিন্ন গুৰুত্বৰ বিষয় সম্পৰ্কে কৰা এক অধ্যয়নৰ ফলাফলত শিশুক লক্ষ্য কৰি লোৱা মাধ্যমসমূহত আন্তঃব্যক্তিগত পাৰস্পৰিক ক্ৰিয়াৰ এটা গুৰুত্বপূৰ্ণ অংশ হিচাপে দৈহিক আকৰ্ষণীয়তাক অত্যধিক গুৰুত্ব দিয়া দেখা গৈছিল। অধ্যয়নত ব্যৱহৃত মাধ্যম হিচাপে চিনেমাৰ ভিতৰত ডিজনীৰ দুখন চিনেমাত ব্যক্তিগত সৌন্দৰ্য্যৰ বিষয়ে সৰ্বাধিক বাৰ্তা থকা দেখা গৈছিল। এই অধ্যয়নত এইটোও দেখা গৈছে যে অধ্যয়ন কৰা ৬৪% ভিডিঅ'ত মেদবহুল চৰিত্ৰবোৰক অনাকৰ্ষণীয়, দুষ্ট, নিষ্ঠুৰ আৰু অবন্ধুত্বপূৰ্ণ হিচাপে চিত্ৰিত কৰা হৈছে আৰু আধাতকৈ অধিক চিত্ৰণত খাদ্য সম্পৰ্কিত বিবেচনা বা ব্যৱহাৰৰ সৈতে জড়িত আছিল।

শৰীৰক লজ্জিত কৰাৰ কিছুমান প্ৰকাৰ প্ৰাচীন কালত উৎপত্তি হোৱা জনপ্ৰিয় অন্ধবিশ্বাসৰ পৰা আহিছে, যেনে ৰঙা চুলিৰ লোকৰ বিৰুদ্ধে বৈষম্য আৰু বগা চুলিৰ লোকৰ প্ৰতি থকা কু-সংস্কাৰ। বয়সৰ গোট অনুসৰি বৈষম্যৰ ৰূপসমূহো যথেষ্ট বেলেগ বেলেগ হ’ব পাৰে। উদাহৰণস্বৰূপে, ওখ প্ৰাক-কিশোৰ-কিশোৰীসকলক কেতিয়াবা অস্বস্তিকৰ বুলি চিত্ৰিত কৰাৰ উপৰিও উচ্চতা প্ৰাপ্তবয়স্কসকলৰ মাজত সাধাৰণতে মূল্যৱান বৈশিষ্ট্য হোৱাৰ পিছতো "লেংলেঙীয়া"ৰ দৰে অপমানজনক শব্দৰ ব্যৱহাৰ হ'ব পাৰে।

কেতিয়াবা শৰীৰৰ লজ্জাজনক ধাৰণা এটা এনে পৰ্যায়লৈকে বিস্তৃত হ’ব পাৰে যে কোনোবাই পুৰুষত্ব বা নাৰীত্বক পৰ্যাপ্তভাৱে প্ৰদৰ্শন নকৰে। উদাহৰণস্বৰূপে, বহল নিতম্ব, বিশিষ্ট স্তন বা মুখমণ্ডলৰ ডাড়িৰ অভাৱ থকা পুৰুষসকলে কেতিয়াবা লোকচকুত নাৰীসুলভ দেখাৰ বাবে লাজ পায়। একেদৰে মহিলাসকলো কাপোৰৰ সৈতে গুপ্তাংগ স্পষ্টকৈ দেখাৰ বাবে বা কান্ধ বহল হোৱাৰ বাবে বা শাৰীৰিক বৈশিষ্ট্যসমূহ সাধাৰণতে পুৰুষৰ সৈতে মিল থকাৰ বাবে উপহাসৰ বলি হ'ব পাৰে। শৰীৰ লজ্জিত হোৱাৰ ফলত আত্মহত্যা কৰাটোৱেই হৈছে ১৫–১৯ বছৰীয়া শিশুৰ মৃত্যুৰ চতুৰ্থটো প্ৰধান কাৰণ। শৰীৰক লজ্জিত কৰাৰ ব্যাপক মাত্ৰাই নেতিবাচক আৱেগিক প্ৰভাৱ পেলাব পাৰে, য'ত আত্মসন্মান কমি যোৱা আৰু খাদ্যাভ্যাসৰ বিকাৰ, উদ্বেগ, শাৰীৰিক অৱয়বৰ বিঘিনি ঘটা, শৰীৰৰ ডিছমৰ্ফিক বিকাৰ আৰু হতাশাৰ দৰে সমস্যাৰ বিকাশ ঘটিব পাৰে। বিশেষকৈ যেতিয়া মানুহে অনুভৱ কৰে যে তেওঁলোকৰ শৰীৰে সামাজিক মাপকাঠী পূৰণ কৰিব নোৱাৰে তেতিয়া এই হতাশাজনক প্ৰভাৱবোৰ বেছি বিপদজনক হ’ব পাৰে।

## তথ্যসূত্ৰ

শ্ৰেণী:সামাজিক কলংক
শ্ৰেণী:অপৰাধ
চেতনা

**চেতনা**,() সৰলতম ৰূপত, আভ্যন্তৰীণ আৰু বাহ্যিক অস্তিত্বৰ প্ৰতি অনুভূতি বা সচেতনতা।  দাৰ্শনিক আৰু বিজ্ঞানীসকলৰ সহস্ৰাব্দৰ বিশ্লেষণ, সংজ্ঞা, ব্যাখ্যা আৰু বিতৰ্কৰ পিছতো চেতনা বিভ্ৰান্তিকৰ আৰু বিতৰ্কিত হৈয়েই আছে, ই "একেবাৰে আমাৰ জীৱনৰ আটাইতকৈ চিনাকি আৰু [আমাৰ জীৱনৰ আটাইতকৈ ৰহস্যময় দিশটোও]"। হয়তো বিষয়টোৰ বিষয়ে একমাত্ৰ বহুলভাৱে একমত ধাৰণাটো হ'ল চেতনাৰ অস্তিত্ব আছে বুলি অন্তৰ্দৃষ্টি। চেতনা হিচাপে সঠিকভাৱে কি অধ্যয়ন আৰু ব্যাখ্যা কৰিব লাগিব সেই সম্পৰ্কে মতামতৰ মাজত পাৰ্থক্য আছে। কেতিয়াবা, ই মনৰ সমাৰ্থক, আন কেতিয়াবা মনৰ এটা দিশ। অতীতত ই আছিল এজনৰ "আভ্যন্তৰীণ জীৱন", আত্মনিৰীক্ষণৰ জগতখন, ব্যক্তিগত চিন্তা, কল্পনা আৰু ইচ্ছাশক্তিৰ জগতখন। আজি ইয়াত প্ৰায়ে যিকোনো ধৰণৰ জ্ঞান, অভিজ্ঞতা, অনুভূতি বা উপলব্ধি অন্তৰ্ভুক্ত কৰা হয়। ই হ'ব পাৰে সজাগতা, সজাগতাৰ প্ৰতি সচেতনতা বা আত্মসচেতনতা হয় নিৰন্তৰ পৰিৱৰ্তিত বা নহয়। চেতনাৰ বিভিন্ন স্তৰ বা ক্ৰম থাকিব পাৰে, বা বিভিন্ন ধৰণৰ চেতনা থাকিব পাৰে, বা কেৱল এটা ধৰণৰ ভিন্ন বৈশিষ্ট্য থাকিব পাৰে। আন আন প্ৰশ্নবোৰৰ ভিতৰত আছে কেৱল মানুহহে সচেতন নেকি, সকলো প্ৰাণী, আনকি সমগ্ৰ বিশ্বব্ৰহ্মাণ্ড। গৱেষণা, ধাৰণা আৰু জল্পনা-কল্পনাৰ পৃথক পৰিসৰই সঠিক প্ৰশ্ন কৰা হৈছে নে নাই সেই সম্পৰ্কে সন্দেহৰ সৃষ্টি কৰে।https://www.onlinehelp.site 
## তথ্যসূত্ৰ

## বাহ্যিক সংযোগ
জীৱনৰ সৰাপাত

**জীৱনৰ সৰাপাত** () অসমীয়া লেখক তথা সমাজকৰ্মী কিৰণময়ী বৰাৰ স্মৃতিকথা। কিতাপখন অসমৰ এটি পুৰণি প্ৰকাশন গোষ্ঠী বাণী মন্দিৰে প্ৰকাশ কৰিছে আৰু পৰিৱেশন কৰিছে উজ্জ্বল হাজৰিকা, বাণী মন্দিৰ আৰু মনাস্মৃতা হাজৰিকা, লাৱণ্য প্ৰকাশে। ২০১১ চনত কিতাপখন প্ৰথম প্ৰকাশ হৈছিল। মুঠ নিৰানব্বৈ পৃষ্ঠাৰ কিতাপখনৰ বেটুপাত কৰিছে প্ৰাঞ্জল চোলাধৰাই। 

## লেখক পৰিচয়
কিৰণময়ী বৰা অসমৰ এগৰাকী শিক্ষক, সমাজকৰ্মী আৰু লেখক। বৰা জাতীয়তাবাদী নেতা তথা সমাজকৰ্মী নিবাৰণ বৰাৰ সহধৰ্মিনী আৰু স্বাধীনতা আন্দোলনৰ সময়ৰে কটন কলেজৰ স্নাতক আছিল। পাণবজাৰ স্থিত ৰাজাবালা দাসৰ ছাত্ৰী নিবাসত থাকি তেওঁ কটন কলেজত পঢ়িছিল আৰু সেই সময়তে ৰাজাবালা দাসে গুৱাহাটীত প্ৰথমখন ছোৱালী মহাবিদ্যালয় সন্দিকৈ কলেজ আৰম্ভ কৰিছিল। কিৰণময়ী বৰাই ডিব্ৰুগড় চৰকাৰী উচ্চ ইংৰাজী ছাত্ৰী বিদ্যালয়ৰপৰা প্ৰৱেশিকা পৰীক্ষা দি ১৯৩৯ চনত প্ৰথম বিভাগত মেট্ৰিক পাছ কৰিছিল। তেওঁ ক্ৰমে শিৱসাগৰ আৰু ডিগবৈ তেল কোম্পানীৰ ছোৱালী মধ্য ইংৰাজী বিদ্যালয়ত শিক্ষকতা কৰি ডিব্ৰুগড় চৰকাৰী ছোৱালী হাইস্কুলত শিক্ষক ৰূপে যোগদান কৰিছিল। তেওঁ বাৰ্দ্ধাৰ সেৱাগ্ৰামত শিক্ষকতাৰ চৰকাৰী প্ৰশিক্ষণ লৈছিল। সেৱা গ্ৰামৰ নৱ শিক্ষা মহাত্মা গান্ধী আৰু জাকিৰ হুছেইনক আদৰ্শ ৰূপে লৈ প্ৰস্তুত কৰা হৈছিল। পথাৰত খেতি কৰা, যঁতৰত সূতা কটা, বিভিন্ন বিষয়ৰ সাধাৰণ সভাত যোগদান কৰা, কুষ্ঠ ৰোগীক পৰিচৰ্যা কৰা আৰু চিকিৎসা প্ৰদান আদি এই প্ৰশিক্ষণৰ অন্তৰ্গত আছিল। কিৰণময়ী বৰাই খোৱাং মধ্য ইংৰাজী বিদ্যলয়ক হাইস্কুল পৰ্যায়লৈ উন্নীত কৰা আৰু ডিব্ৰুগড় আমোলাপট্টি উচ্চ মাধ্যমিক বিদ্যালয় চৰকাৰীকৰণ কৰাত আগ-ভাগ লৈছিল। ১৯৮৫ চনত তেওঁ চাকৰি জীৱনৰপৰা অৱসৰ গ্ৰহণ কৰিছিল। সুদীৰ্ঘ জীৱনকাল তেওঁ স্বাধীনতা আন্দোলনকে ধৰি ভাষা আন্দোলন, বিদেশী বহিষ্কাৰ আন্দোলন, শ্ৰমিক আন্দোলন, গুৱাহাটী তেল শোধনাগাৰ আন্দোলন আদি অতি ওচৰৰ পৰা দেখিছিল আৰু স্বামী নিবাৰণ বৰা আৰু পুত্ৰ ভাস্কৰ বৰাই ৰাজনৈতিক বন্দী ৰূপে কেইবাবাৰো কাৰাবাস খাটিব লগা হোৱা বাবে তেওঁৰ জেল-হাজোতৰ অভিজ্ঞতাও হৈছিল। বিশিষ্ট লেখক অৰুন্ধতী দত্ত কিৰণময়ী বৰাৰ জীয়ৰী। কটন কলেজৰ ইংৰাজী বিভাগৰ অধ্যাপক তথা বিশিষ্ট অসমীয়া লেখক দেৱেন দত্ত তেওঁৰ জোঁৱায়েক।

## বিষয়-বস্তু
এই স্মৃতিকথাখনত কিৰণময়ী বৰাই তেওঁৰ জীৱনকালত দেখা অসমৰ ৰাজনৈতিক আৰু সামাজিক প্ৰেক্ষাপটৰ অস্থিৰ অৱস্থাৰ চাক্ষুস বৰ্ণনা কৰিছে। অসমৰ ভাষা আন্দোলন, বিদেশী বহিষ্কাৰ আন্দোলন, শ্ৰমিক আন্দোলন, ৰে’লৱে ডিভিজন আন্দোলন আদিৰ ভালেখিনি তথ্য এই আত্মজীৱনীমূলক কিতাপখনত সন্নিৱিষ্ট হৈছে। লেখকৰ জীৱন সংঘাতৰ লগতে সেই সময়ৰ অসমৰ সামাজিক আৰু ৰাজনৈতিক অৱস্থাৰো কিছু উমান কিতাপখনত পোৱা যায়।

## তথ্যসূত্ৰ

শ্ৰেণী:অসমীয়া গ্ৰন্থ
শ্ৰেণী:আত্মজীৱনী
চিঙৰা

thumb|ৰাছিয়াৰ ছেইণ্ট পিটাৰ্ছবাৰ্গৰ এখন ভাৰতীয় ৰেষ্টুৰেণ্টত বিভিন্ন ভৰ্তি (শাক-পাচলি, ভেঁকুৰ, কচু)ৰ সৈতে চামোছা
**চিঙৰা** বা ’চিংৰা’ () এবিধ জনপ্ৰিয় মুখৰোচক খাদ্য৷ ময়দাৰ ডাঠ প্ৰলেপেৰে ভিতৰত বিভিন্ন খাদ্যবস্তুৰ পূৰ দি তিনিকোণীয়াকৈ আকাৰ দি গৰম তেলত ডুবাই সোণালী ৰং হোৱাকৈ ভাজি এইবিধ খাদ্য তৈয়াৰ কৰা হয়৷ পৃথিৱীৰ বিভিন্ন দেশত চিঙৰাক এক জলপান হিচাপে ব্যৱহাৰ কৰা হয়৷ ভোক নিবৃত্তিৰ লগতে মুখৰোচক চিঙৰা এটা সময়ত মধ্যপ্ৰাচ্যৰ পৰা ভাৰতত প্ৰৱেশ কৰিছিল আৰু ৰাজ-আতিথ্য পাই সৰ্বসাধাৰণৰ মাজত জনপ্ৰিয় হৈ পৰিছিল৷ এই জনপ্ৰিয়তালৈ লক্ষ্য কৰি প্ৰতি বছৰে ৫ ছেপ্তেম্বৰ থাৰিখটো বিশ্ব চিঙৰা দিৱস হিচাপে পালন কৰা হয়৷

চিঙৰাৰ ইতিহাস যথেষ্ট পুৰণি৷ পাৰস্যৰ উপকূল অঞ্চলত সাম্ৰাজ্যবোৰ গঢ়ি উঠাৰ সময়তেই চিঙৰাৰ ইতিহাস আৰম্ভ হয় বুলিব পাৰি৷ দশম শতিকাৰ মধ্যপ্ৰাচ্যৰ ’পান’ আৰু ’ভোজন’ সম্পৰ্কীয় সাহিত্যত আৰু পাৰ্চী গ্ৰন্থসমূহত “ছানবোগাছ’’ আৰু “ছামছা’’ নামে বৰ্তমানৰ চিঙৰাৰ দৰে খাদ্যৰ উল্লেখ আছে৷ আন আন ঐতিহাসিক বিৱৰণবোৰতো ক্ষুদ্ৰ মাংসৰ টুকুৰা বা কীমাৰে পূৰ দিয়া ত্ৰিভূজাকৃতিৰ জলপান ’ছানবুছাক’ বা ’ছানবুছাজ’ৰ উল্লেখ পোৱা যায়৷ এইবিধ খাদ্য পৰিব্ৰাজকসকলে দীঘলীয়া ভ্ৰমণকালত লগত লৈ ফুৰিছিল আৰু সন্ধিয়া ’কেম্প ফায়াৰ’ৰ চাৰিওফালে বহি খাইছিল৷ পৰৱৰ্তীকালত ভাৰতলৈ কৰ্মসংস্থানৰ বাবে মধ্যপ্ৰাচ্যৰ পৰা প্ৰব্ৰজন কৰা ৰান্ধনিসকলে চুলতান আমোলত এই খাদ্য প্ৰস্তুত কৰিছিল৷ মহম্মদ বিন টোগলকৰ ৰাজদৰবাৰত অনুষ্ঠিত হোৱা ’বৰভোজ’ৰ বিষয়ে ইবন বটুতাই লিখা বৰ্ণনাত মুখৰোচক খাদ্য চিঙৰাৰ বিষয়ে উল্লেখ আছে৷ তেতিয়া এইবিধ তিনিকোণীয়া খাদ্যক “ছাম্বুছাক’’ নামে জনা গৈছিল আৰু ইয়াৰ ভিতৰত পূৰ হিচাপে ব্যৱহাৰ কৰা হৈছিল, কীমা, মটৰগুটি, পেস্তা, আলমণ্ড আদি৷ চুফী পণ্ডিত আমিৰ খশ্ৰুৰ ৰচনাৰ এটি সাঁথৰত চামোচা বা চিঙৰাৰ উল্লেখ আছে৷ ইয়াৰ আগতে ইশাক ইবন-আল-মৌচিলি নামৰ নৱম শতিকাৰ এগৰাকী কবিয়ে তেওঁৰ কবিতাত ’ছানবুছাজ’ নামৰ এবিধ খাদ্যৰ উল্লেখ কৰিছিল৷ পণ্ডিত কূটনীতিবিদ আবুল ফজলৰ ৰচনাতো চামোচা বা চিঙৰাৰ বিষয়ে পোৱা যায়৷ 

## দেশে দেশে চিঙৰা
ভাৰতত চিঙৰাই ৰজাঘৰীয়া সমাদৰ পাই সাধাৰণ মানুহৰ মাজত জনপ্ৰিয় মুখৰোচক খাদ্য হৈ পৰিল৷ আমি সাধাৰণতে দেখা আৰু খোৱা চিঙৰাবিধ অসম, পশ্চিমবংগ, বিহাৰ, উৰিষ্যা আৰু ঝাৰখণ্ডত অতি জনপ্ৰিয়৷ হায়দৰাবাদত চিঙৰা কিছু চেপেটা আকৃতিৰ৷ ইয়াত কেৱল মাংসৰ পূৰ থাকে আৰু এইবিধ চিঙৰাক লুকমি নামে জনা যায়৷ কৰ্ণাটকত পিঁয়াজ ভৰোৱা চিঙৰা আৰু পাঞ্জাবত আলু-মটৰৰ পূৰ দিয়া চিঙৰাৰ প্ৰচলন বেছি৷ গুজৰাটত কবি ভৰোৱা [পট্টি চিঙৰা]] অধিক জনপ্ৰিয়৷ পৃথিৱীৰ অন্যান্য ঠাইতো চিঙৰা জনপ্ৰিয় মুখৰোচক খাদ্য, অৱশ্যে আকাৰ আৰু উপকৰণত বিভিন্ন ঠাইত কিছু পৰিৱৰ্তন দেখা যায়৷ মধ্য প্ৰাচ্যত চিঙৰাত পূৰ হিচাপে পনীৰ৷ পিঁয়াজ, বনৌষধি, মছলা আৰু মাংসৰ কীমা দিয়া থাকে৷ ইজৰাইলৰ চিঙৰাত সিজোৱা আৰু পিটিকা কৰা বুট আৰু পাইন বাদাম থাকে৷ ইজৰাইল আৰু ব্ৰাজিলত মাংসভৰ্তি ’ছামুছা’ আৰু ’পেষ্টেই’ পোৱা যায়৷ উজবেকিস্তান আৰু কাজাখস্তানত উইঘূঁৰ শৈলীৰ চিঙৰাৰ প্ৰচলন আছে৷  উইঘূঁৰ চিঙৰাত ময়দাৰ ডাঠ প্ৰলেপ দি ভিতৰত ভেড়াৰ মাংস দিয়া থাকে৷ আফ্ৰিকাৰ পূব অঞ্চলত ৰমজান, ঈদ আৰু আন উৎসৱত ’চাম্বুচা’ নামে চিঙৰা খোৱা হয়৷ এইদৰে পৃথিৱীৰ বহু ঠাইত চিঙৰাৰ প্ৰচলন আছে৷
## তথ্য সূত্ৰ

শ্ৰেণী:খাদ্য
শ্ৰেণী:মুখৰোচক
আব্দুৰ ৰহিম (বীৰ বিক্ৰম)

শ্বহীদ **আব্দুৰ ৰহিম** (জন্ম: অজ্ঞাত — মৃত্যু: ১৯৭১) বাংলাদেশৰ মুক্তিযুদ্ধৰ এজন মুক্তিযোদ্ধা আছিল। স্বাধীনতা যুদ্ধত তেওঁৰ বীৰত্বৰ বাবে বাংলাদেশৰ চৰকাৰে তেওঁক বীৰ বিক্ৰম উপাধি প্ৰদান কৰে। তেওঁৰ বীৰ বিক্ৰম উপাধিৰ প্ৰমাণপত্ৰ নম্বৰ ৭৭।

## জন্ম
বাংলাদেশৰ ব্ৰাহ্মণবাড়িয়া জিলাৰ কচবা উপজিলাৰ মেহাৰী ইউনিয়নৰ খেওড়া গাঁৱত আব্দুৰ ৰহিমৰ জন্ম হৈছিল।  তেওঁৰ দেউতাকৰ নাম খোৰশ্বেদ মিঞা আৰু মাতৃৰ নাম ছুফিয়া খাতুন। তেওঁ অবিবাহিত আছিল। ছজন ভাতৃ আৰু তিনিভনীৰ ভিতৰত তেওঁ জ্যেষ্ঠ আছিল। 

## কৰ্মজীৱন
১৯৭১ চনত আব্দুৰ ৰহিমে পাকিস্তানী সেনাৰ ৮ম ইষ্ট বেংগল ৰেজিমেণ্টত কৰ্মৰত আছিল। মুক্তিযুদ্ধ আৰম্ভ হোৱাত তেওঁ তাত যোগদান কৰে। চট্টগ্ৰামৰ প্ৰতিৰোধ যুদ্ধত অংশ লোৱাৰ পিছত, তেওঁ দলৰ সৈতে ভাৰতলৈ যায়। প্ৰথমে তেওঁ ছেক্টৰ ১১ৰ অধীনত যুদ্ধ আৰম্ভ কৰিছিল। তাৰ পিছত জিয়াউৰ ৰহমানৰ নেতৃত্বত গঠন কৰা জেড ফ'ৰ্চৰ অধীনত যুঁজ দিছিল। অক্টোবৰৰ প্ৰথমাৰ্ধত জেড ফৰ্চে চিলেট অঞ্চললৈ যায়। কিন্তু তেওঁলোকৰ দলটো চিলমাৰীত আছিল। আব্দুৰ ৰহিমে ৰৌমাৰীত ঠাকুৰৰ চৰকে ধৰি আন কেইবাটাও স্থানত যুদ্ধ কৰিছিল। 

## মুক্তিযুদ্ধত ভূমিকা
১৯৭১ চনৰ ১৭ অক্টোবৰৰ ৰাতিৰ শেষত কুড়িগ্ৰাম জিলাৰ অন্তৰ্গত চিলমাৰীত গুলীবৰ্ষণ আৰম্ভ হয়। মুক্তিবাহিনীৰ কেইবাটাও দলে একেলগে চিলমাৰীত পাকিস্তানৰ বিভিন্ন প্ৰতিৰক্ষা স্থানত আক্ৰমণ চলায়। আব্দুৰ ৰহিম এটা দলত আছিল। তেওঁ মুক্তিবাহিনীৰ নিয়মীয়া সদস্য আছিল। 

চিলমাৰী অভিযানত ভয়-সংকট কোনো অংশতে কম নাছিল। চিলমাৰীৰ বিপৰীত ফালে নদীৰ পূবত ৰৌমাৰী অৱস্থিত। তাৰ পৰা, বিশাল ব্ৰহ্মপুত্ৰ নদী পাৰ হৈ চিলমাৰীত আক্ৰমণ কৰাটো এটা কঠিন কাম আছিল। সেই পৰিস্থিতিত, আব্দুৰ ৰহিমৰ দলে তাত আক্ৰমণ কৰিছিল। তেওঁৰ নেতা আছিল মুক্তিযোদ্ধা আব্দুল মান্নান (বীৰ বিক্ৰম)। আব্দুৰ ৰহিম তেওঁৰ দলৰ নেতাৰ লগত আছিল। ৱাপডাক বাদ দি চিলমাৰীত থকা পাকিস্তানৰ আটাইকেইটা প্ৰতিৰক্ষা ঘাটি কেইঘণ্টামানৰ ভিতৰতে মুক্তিযোদ্ধাসকলে দখল কৰে। কিন্তু ৱাপদাৰ প্ৰতিৰক্ষা স্থানৰ পৰা পাকিস্তানীক উচ্ছেদ কৰাটো সম্ভৱ নহ’ল। ৱাপডা ঘাটিত কেইবাটাও কংক্ৰিটৰ বাংকাৰ আছিল। বেছিভাগ বাংকাৰত মেচিনগান আছিল। ইয়াৰে এটা মেচিনগান অতি সুবিধাজনক অৱস্থাত আছিল। তাৰ পৰা পাকিস্তানীসকলে অবিৰতভাৱে গুলীচালনা কৰি আছিল। এটা পৰ্যায়ত আব্দুৰ ৰহিমে নিজৰ জীৱনকো তুচ্ছ কৰি বাংকাৰটো ধ্বংস কৰিবলৈ আগবাঢ়ি আহিল। বাংকাৰত গ্ৰেনেড নিক্ষেপ কৰি থকা অৱস্থাত তেওঁ গুলীবিদ্ধ হয়। গুলীৰ আঘাতত থিতাতে তেওঁৰ মৃত্যু হয়। 

মুক্তিযোদ্ধাসকলে তিনিফালৰ পৰা পাকিস্তানীসকলক ঘেৰাও কৰিছিল। যুদ্ধ কেইবাদিনো চলিছিল। পিছত, পাকিস্তানী সৈন্যসকল তাৰ পৰা পলাই যায়। মুক্তিযোদ্ধাসকলে শ্বহীদ আব্দুৰ ৰহিমক চিলমাৰীত সমাধিস্থ কৰিছিল। স্বাধীনতাৰ পিছত, তেওঁৰ মৃতদেহ তাৰ পৰা উঠাই পুনৰ কচবাৰ কুটি-চৌমুহনী অঞ্চলত সমাধিস্থ কৰা হয়। 

## বঁটা আৰু সন্মান

* বীৰ বিক্ৰম

## তথ্য সংগ্ৰহ


শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
ছিজদাহ

**ছুজুদ** (, ), বা **ছিজদাহ** (, ), হ'ল ''কিবলাহ'' (কাবা ৰ মক্কা ৰ দিশত ইছলামত ঈশ্বৰৰ ওচৰত নিম্ন প্ৰণাম বা সজ্জা কৰা। ). সাধাৰণতে ইয়াক মানক নামাজত (ছালাত) কৰা হয়। এই অৱস্থাত কপাল, নাক, হাতৰ তলুৱা, আঁঠু আৰু ভৰিৰ আঙুলিৰে মাটি স্পৰ্শ নকৰালৈকে আঁঠু লৈ প্ৰণাম কৰা আৰু ঈশ্বৰৰ মহিমা কৰি শিথিল অৱস্থা লাভ নকৰালৈকে সেই অৱস্থাত থকা ( *ছুবহানা ৰাব্বিয়াল-ʾআʿলা*,"মহিমা মোৰ প্ৰভু, সৰ্বোচ্চ!" ) তিনিবাৰ বা তাতকৈ অধিক বাৰ পঢ়া হয়।

## আলোকপাত
ইছলামত দৈনিক নামাজৰ অন্যতম মূল স্তম্ভ হৈছে চুজুদ (সজ্জা)। চুজুদৰ একক কাৰ্য্যক সাজদাহ (বহুবচন *সাজদাত*) বোলা হয়। মুছলমানসকলে প্ৰতিটো নামাজত কেইবাবাৰো চুজুদ কৰে, নামাজৰ *[[ৰকাআত|ৰকাআত]]*ৰ সংখ্যাৰ ওপৰত নিৰ্ভৰ কৰি: প্ৰতি ৰাকাআতত দুটাকৈ চাজাদাত কৰা হয়, আৰু নামাজৰ ফৰজ দৈৰ্ঘ্য দুটা আৰু... চাৰিটা ৰাকাআত (অতিৰিক্ত চুপাৰেৰগেটৰী ৰাকাত প্ৰায়ে *ছুন্নাহ মুয়াক্কাদাহ* হিচাপে কৰা হয়, বা ছাহীহ হাদিছত প্ৰতিনিধিত্ব কৰা মহম্মদৰ উদাহৰণৰ অনুকৰণ)। ৰাকাআত হৈছে নামাজত কৰিব লগা নিৰ্দিষ্ট কৰ্মৰ একক। আটাইতকৈ চুটি *[[ফৰজ|ফৰ্জ]]* (বাধ্য) মুছলমানৰ নামাজ হ'ল ফৰজ, সূৰ্য্য উদয়ৰ ঠিক আগতে কৰা। ইয়াত দুটা ৰাকাআত থাকে। ৰাকাআতৰ বৰ্ণনা এনেদৰে কৰিব পাৰি।

## তথ্যসমূহ

শ্ৰেণী:ইছলাম ধৰ্ম
ভোলা কটকী

**ভোলা কটকী** (; ১৯৩৫-২০২২) অসমৰ এজন নাট্যকাৰ আৰু মঞ্চ তথা চলচ্চিত্ৰ অভিনেতা আছিল। অসমৰ একাংকিকা নাটৰ বাটকটীয়াসকলৰ তেওঁ আছিল অন্যতম। ভবেন্দ্ৰনাথ শইকীয়াৰ দ্বিতীয় বোলছবি অনিৰ্বাণত তেওঁ ৰজনী মাষ্টৰৰ চৰিত্ৰত অভিনয় কৰিছিল। শিক্ষকতাৰে কৰ্মজীৱন আৰম্ভ কৰা কটকীয়ে নটৰাজ থিয়েটাৰৰ যোগে ভ্ৰাম্যমাণ থিয়েটাৰত পদাৰ্পন কৰে। কৰ্মজীৱনৰ এক দীঘলীয়া সময় তেওঁ ভ্ৰাম্যমাণ থিয়েটাৰৰ লগত জড়িত হৈ আছিল।

## প্ৰাৰম্ভিক জীৱন
১৯৩৫ চনৰ ২০ জানুৱাৰীত জামুগুৰিহাটৰ শলগুৰি সংগীয়া মাজৰ চুকত ভোলা কটকীয়ে জন্মগ্ৰহণ কৰিছিল। তেওঁ ১৯৪০ চনত গেৰেকী প্ৰাথমিক বিদ্যালয়ত নামভৰ্তি কৰিছিল। ১৯৫৪ চনত তেওঁ জামুগুৰি হাইস্কুলৰ পৰা প্ৰৱেশিকা পৰীক্ষাত প্ৰথম বিভাগত উত্তীৰ্ণ হয়। ইয়াৰ পাচত দৰং মহাবিদ্যালয়ৰ পৰা ১৯৫৬ চনত আই এ পৰীক্ষাত সুখ্যাতিৰে উত্তীৰ্ণ হয়। 

## কৰ্মজীৱন
### নাট্যকাৰৰূপে অৱদান
ভোলা কটকীক একাংকিকা নাটকৰ বাটকটীয়া বুলি গণ্য কৰা হয়। দৰং কলেজত পঢ়ি থকা অৱস্থাতে তেওঁ ৰচনা কৰা *বিভ্ৰাট* (১৯৫৫) নামৰ নাটকখন গুৱাহাটী বিশ্ববিদ্যালয়ৰ হৈ দিল্লীত অনুষ্ঠিত তৃতীয় আন্তঃবিশ্ববিদ্যালয় যুৱ মহোৎসৱ প্ৰদৰ্শিত হয় আৰু শ্ৰেষ্ঠ নাট্যদলৰ সৰ্বভাৰতীয় স্বীকৃতি লাভ কৰে। লগতে কটকীয়েও শ্ৰেষ্ঠ পৰিচালক আৰু শ্ৰেষ্ঠ নাট্যকাৰৰ বঁটা লাভ কৰে। যুৱ মহোৎসৱত অংশ লোৱা গুৱাহাটী বিশ্ববিদ্যালয়ৰ দলটিৰ নেতৃত্ব দিছিল মহেশ্বৰ নেওগে।  ছাত্ৰ অৱস্থাতে নাট্যকাৰ আৰু পৰিচালক ৰূপে স্বীকৃতি পোৱা কটকীয়ে ৰচনা কৰা কেইখনমান একাংকিকা হ’ল - *স্বদেশী গোলা* (১৯৫১),*দ্বিতীয় চাহজাহান* (১৯৫৮),*দুঃস্বপ্ন* (১৯৫৮),*সংঘাত* (১৯৫৮),*মাষ্টৰ বাবু* (১৯৫৯),*প্ৰতিবাদ* (১৯৫৯),*প্ৰতিক্ৰিয়া* (১৯৬৩),*এনাজৰী* (১৯৬৩),*সম্প্ৰীতি* (১৯৬৫),*চেনেহৰ সোঁতা* (১৯৬৭), *শ্ৰদ্ধাঞ্জলি* (১৯৮১),*অমৰাৱতী* (১৯৮১),*ৰাভাৰ আভা* (১৯৮৭)। আনহাতে তেওঁ ৰচনা কৰা কিছুমান পূৰ্ণাংগ নাটক হ’ল- *শৰাইঘাট*, *দস্যুৰাণী পুতুলীবাই*, *কাৰাগাৰ*, *সংঘাত*, *অপৰাধ* আদি।

### মঞ্চ অভিনয়
### চলচ্চিত্ৰ অভিনয়
কটকীয়ে ভবেন্দ্ৰনাথ শইকীয়াৰ অনিৰ্বাণ (১৯৮১) যোগে চলচ্চিত্ৰ জগতত পদাৰ্পন কৰে। ইয়াত তেওঁ মূল চৰিত্ৰ ‘ৰজনী মাষ্টৰ’ৰ ভাওত অভিনয় কৰিছিল। ইয়াৰ পিছত তেওঁ পুলক গগৈ পৰিচালিত সাদৰী (১৯৮২), সমৰেন্দ্ৰ নাৰায়ণ দেৱ পৰিচালিত ৰাজা (১৯৮২০, দাৰা আহমেদ পৰিচালিত উৰ্বশী (১৯৯৫), উপেন বৰুৱা পৰিচালিত জলাঞ্জলি (১৯৯৬) আদি ছবিত অভিনয় কৰে। তেওঁ *বৃকোদৰ বৰুৱাৰ বিয়া*, *দেউতা* আদি বহু কেইখন দূৰদৰ্শনৰ ধাৰাবাহিকতো অভিনয় কৰিছিল।

## বঁটা-বাহন
*অসম চৰকাৰৰ নটসূৰ্য ফণী শৰ্মা বঁটা (২০১৭)
*মুন লাইট মি়ডিয়া বঁটা
*কলাগুৰু ফাউণ্ডেচনৰ নটসূৰ্য বঁটা
*অসম ৰাজ্যিক চলচ্চিত্ৰ উন্নয়ন নিগমৰ জীৱনজোৰা সাধনা বঁটা

## তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া অভিনেতা
শ্ৰেণী:অসমীয়া চলচ্চিত্ৰৰ অভিনেতা
পদ (ব্যাকৰণ)

ব্যাকৰণ শাস্ত্ৰত, **পদ** ( বা **word class** বা **grammatical category**) হৈছে ভাষাৰ ৰূপতাত্ত্বিক শ্ৰেণীবিভাজন, য’ত বাক্যৰ গঠন আৰু সেই ভাষাৰ শব্দৰ চিনাক্তকৰণ, বিশ্লেষণ আৰু অন্যান্য ভাষিক গঠনৰ বৰ্ণনা কৰা হয়। অসমীয়া ব্যাকৰণত পদ প্ৰধানত পাঁচ প্ৰকাৰৰ— বিশেষ্য, বিশেষণ, সৰ্বনাম, অব্যয় আৰু ক্ৰিয়া৷

প্ৰায় সকলো ভাষাতে বিশেষ্য আৰু ক্ৰিয়া পদ ব্যৱহাৰ হয় যদিও বিভিন্ন ভাষাত এই দুটা পদৰ মাজত তাৰতম্য দেখা যায়। যেনে— জাপানী ভাষাত তিনিটা পৃথক বিশেষণ পদৰ বিপৰীতে ইংৰাজী আৰু অসমীয়া ভাষাত কেৱল এটাহে বিশেষণ পদ আছে।

## অৰ্থ
### [[বহল ব্যাকৰণ]]
# অৰ্থযুক্ত বৰ্ণ বা বৰ্ণসমষ্টিক পদ বোলা হয়৷
# প্ৰাকৃতিত বিভক্তি যোগ হ’লে তাক পদ বোলা হয়৷

### [[অসমীয়া ব্যাকৰণ প্ৰৱেশ]]
# বাক্যৰ ভিতৰত থকা সৰু সৰু গাইগুটীয়া খণ্ডবোৰক পদ বোলে৷
# বিভক্তি যোগ হোৱাৰ আগৰ ৰূপটোক শব্দ বোলে৷ শব্দৰ লগত বিভক্তি যোগ হ’লে তাক পদ বোলে৷

## শ্ৰেণীবিভাজন
ৰূপতত্ত্বৰ ভিত্তিত অসমীয়া ভাষাৰ পদৰ শ্ৰেণীবিভাজন

## অধিক তথ্যৰ বাবে চাওক
* [Part of speech (পদ)](https://incubator.wikimedia.org/wiki/Wb/as/Part_of_speech_(পদ))
* পদ (amaraxom)
*পদ (assamesemedium) 
* বিশেষ্য পদ
* বিশেষ্য পদৰ শ্ৰেণী বিভাগ
* বিশেষণ পদ
* বিশেষণ পদৰ শ্ৰেণী বিভাগ
* সৰ্বনাম পদ
* সৰ্বনাম পদৰ শ্ৰেণী বিভাগ
* অব্যয় পদৰ শ্ৰেণী বিভাগ
* ক্ৰিয়া পদ (assamdigitalinfo)
* ক্ৰিয়া পদ (drjonali) 
* ক্ৰিয়া পদৰ শ্ৰেণী বিভাগ

## তথ্যসূত্ৰ

শ্ৰেণী:ব্যাকৰণ
শ্ৰেণী:পদ (ব্যাকৰণ)
শ্ৰেণী:অসমীয়া ব্যাকৰণ
পুৰকুইল গাউছিয়া হাবিবিয়া কামিল মাদ্ৰাছা

**পুৰকুইল গাউছিয়া হাবিবিয়া কামিল মাদ্ৰাছা** হৈছে বাংলাদেশৰ ব্ৰাহ্মণবাড়িয়া জিলাৰ কছবা উপজিলাৰ মেহাৰী ইউনিয়নৰ পুৰকুইল গাঁৱত অৱস্থিত এখন এমপিঅ'-অনুমোদিত আলিয়া মাদ্ৰাছা। ইয়াৰ পূৰ্বৰ নাম আছিল **পুৰকুইল গাউছিয়া হাবিবিয়া ছিনিয়ৰ মাদ্ৰাছা**। এই মাদ্ৰাছাৰ EIIN নম্বৰ হৈছে 103359। বৰ্তমান, মাদ্ৰাছাখনে ইবতেদাই (প্ৰাথমিক)ৰ পৰা দাখিল (মাধ্যমিক), আলিম (উচ্চতৰ মাধ্যমিক) ফাজিল (ডিগ্ৰী সমতুল্য) আৰু কামিল স্তৰলৈকে শিক্ষা দান কৰে। মাদ্ৰাছাখন বাংলাদেশৰ ইছলামিক আৰবী বিশ্ববিদ্যালয়ৰ অন্তৰ্গত।

## ইতিহাস
১৯৬৪ চনৰ ১ জানুৱাৰীত পুৰকুইল গাউছিয়া হাবিবিয়া দৰবাৰ শ্বৰীফৰ প্ৰতিষ্ঠাপক পীৰ হাফেজ হাবিবুৰ ৰহমানে গাওঁখনত ইছলামী শিক্ষাৰ প্ৰচাৰৰ লক্ষ্যৰে এই প্ৰতিষ্ঠানটোৰ যাত্ৰা আৰম্ভ কৰে। ১৯৭৫ চনত মাদ্ৰাছাখনক দাখিল (৯ম-দশম) শ্ৰেণী আৰম্ভ কৰাৰ প্ৰাৰম্ভিক অনুমতি দিয়া হয় আৰু ১৯৭৯ চনত ইয়াক চৰকাৰী স্বীকৃতি দিয়া হয়। ১৯৮০ চনত দাখিল শাখা এমপিঅ'-অনুমোদিত হৈছে। ইয়াৰ পিছত ১৯৯৯ চনত এই মাদ্ৰাছাত আলিম শ্ৰেণী আৰম্ভ কৰাৰ অনুমতি দিয়া হয়, যদিও ২০০২ চনত চৰকাৰী স্বীকৃতি লাভ কৰে। ২০০৪ চনত আলিম স্তৰক এমপিঅ’-অনুমোদিত কৰা হৈছিল। অৱশেষত ২০১৭ চনৰ ১২ নৱেম্বৰত প্ৰতিষ্ঠানটোক ফাজিল শ্ৰেণী আৰম্ভ কৰাৰ অনুমতি আৰু স্বীকৃতি দিয়া হয়। পৰৱৰ্তী শিক্ষাবৰ্ষৰ পৰা প্ৰতিষ্ঠানটোত ফাজিল শ্ৰেণীৰ কাৰ্যসূচী চলি আছে। বৰ্তমান প্ৰতিষ্ঠানটোক কামিল স্তৰলৈ উন্নীত কৰাৰ কাম চলি আছে। 

## কেম্পাছ
মাদ্ৰাছাখন পুৰকুইল দৰবাৰৰ তত্ত্বাৱধানত চলোৱা হয়। দৰবাৰ অঞ্চলৰ ভিতৰত দক্ষিণ ফালত মাদ্ৰাছা কেম্পাছ অৱস্থিত। কেম্পাছৰ উত্তৰ প্ৰান্তত থকা এটা দীঘল দুমহলীয়া ভৱনত প্ৰতিষ্ঠানটোৰ মূল কাৰ্যসূচী চলি থাকে। ভৱনটোৰ সন্মুখত এখন পথাৰ আছে। পথাৰখনৰ বিপৰীত ফালে আছে মাদ্ৰাছাটোৰ ছাত্ৰাবাস। পশ্চিমত এটা মছজিদ আছে। মাদ্ৰাছাখনৰ মূল ভৱনটোৰ পূব ফালে আন এটা ভৱন নিৰ্মাণৰ কাম চলি আছে। 

## তথ্য সংগ্ৰহ

শ্ৰেণী:ব্ৰাহ্মণবাড়িয়া জিলা
শ্ৰেণী:বাংলাদেশৰ শৈক্ষিক প্ৰতিষ্ঠান
কপিল দেৱ

**কপিল দেৱ ৰামলাল নিখাঞ্জ** (
, জন্ম: ৬ জানুৱাৰী, ১৯৫৯) এজন ভাৰতীয় প্ৰাক্তন ক্ৰিকেটাৰ। তেওঁ এজন দ্ৰুত মধ্যমীয়া বলাৰ আৰু হাৰ্ড হিটিং মিডল অৰ্ডাৰৰ বেটছমেন আছিল আৰু ২০০২ চনত উইনডেনে তেওঁক ভাৰতীয় ক্ৰিকেটাৰ অৱ দা চেঞ্চুৰী হিচাপে নিৰ্বাচিত কৰিছিল। 

## প্ৰাৰম্ভিক জীৱন
১৯৫৯ চনৰ ৬ জানুৱাৰীত চণ্ডীগড়ত চেগুন ব্যৱসায়ী ৰাম লাল নিখাঞ্জ আৰু তেওঁৰ পত্নী ৰাজকুমাৰীৰৰ ঘৰত জন্মগ্ৰহণ কৰা কপিল দেৱ ৰামলাল নিখাঞ্জৰ পৰিয়ালটো বিভাজনৰ পিছত ফাজিলকালৈ গুচি যায় আৰু শেষত চণ্ডীগড়লৈ গুচি যায়। তেওঁৰ পৈতৃক পৰিয়াল মণ্টগোমাৰী (বৰ্তমান সাহিৱাল নামেৰে জনাজাত) আৰু মাকৰ জন্ম ওকাৰাৰ পাকপাটনত। দেৱ ডি.এ.ভি.ৰ ছাত্ৰ আছিল।

## বক্তিগত জীৱন
১৯৮০ চনত কপিল দেৱে ৰোমি ভাটিয়াৰ সৈতে বিবাহপাশত আৱদ্ধ হয় আৰু ১৯৯৬ চনৰ ১৬ জানুৱাৰীত তেওঁলোকৰ অমিতা দেৱ নামৰ এগৰাকী কন্যা সন্তান জন্ম হয়। ২০০০ চনত তেওঁ লʼৰিয়াছ ফাউণ্ডেশ্যনৰ একমাত্ৰ এছিয়ান প্ৰতিষ্ঠাপক সদস্য হয়। প্ৰতিষ্ঠাপক সদস্য পৰিষদৰ আন দুজন ক্ৰিকেটাৰ হʼল ইয়ান বোথাম আৰু ভিভ ৰিচাৰ্ডছ। পিছলৈ তেওঁ তিনিখন আত্মজীৱনীমূলক গ্ৰন্থ লিখিছিল। তেওঁৰ "বাই গডছ ডিক্ৰী" নামৰ গ্ৰন্থখন ১৯৮৫ চনত, ১৯৮৭ চনত "ক্ৰিকেট মাই ষ্টাইল" আৰু ২০০৪ চনত "ষ্ট্ৰেইট ফ্ৰম দ্য হাৰ্ট" তৃতীয় আত্মজীৱনী হিচাপে প্ৰকাশ পাইছিল। ২০১৪ চনৰ ৩১ জানুৱাৰীত ভাৰতীয় বিমানবন্দৰ কৰ্তৃপক্ষ, অফিচাৰ্চ ক্লাব, নতুন দিল্লী ইউৰʼলজিকেল ছʼচাইটিয়ে আয়োজন কৰা এক অনুষ্ঠানত তেওঁ নিজৰ অংগ দান কৰাৰ প্ৰতিশ্ৰুতি দিয়ে। 
## অভিলেখ

### অধিনায়ক হিচাপে

## সাফল্য
**বঁটা**
.
*১৯৭৯-৮০ : অৰ্জুন বঁটা
*১৯৮২: পদ্মশ্ৰী
*১৯৮৩: উইজডন ক্ৰিকেটাৰ অৱ দ্য ইয়েৰ 
*১৯৯১: পদ্মভূষণ
*২০০২: উইজডন ইণ্ডিয়ান ক্ৰিকেটাৰ অৱ দ্য চেঞ্চুৰী 
*২০১০: আইচিচি ক্ৰিকেট হল অৱ ফেম
*২০১৩: চি কে নাইডু লাইফ টাইম এছিভমেণ্ট এৱাৰ্ড
*২০১৩: এনডিটিভিৰ দ্বাৰা দা ২৫ গ্ৰেটেষ্ট গ্লোবেল লিভিং লিজেণ্ড
*২০১৯: ভাৰত গৌৰৱ বঁ‌টা

## তথ্য সংগ্ৰহ

শ্ৰেণী:ভাৰতীয় ক্ৰিকেটাৰ
শ্ৰেণী:পদ্মভূষণ বঁটা বিজয়ী
শ্ৰেণী:পদ্মশ্ৰী বঁটা বিজয়ী